Početna Akteri Narodna skupština Republike Srbije\nNarodna skupština je najviše predstavničko telo i nosilac ustavotvorne i zakonodavne vlasti u Srbiji. Skupština Srbije donosi zakone i druge opšte akte, na predlog Vlade usvaja republički budžet i završni račun (barem bi trebalo, ali parlament već deceniju i po ne usvaja završni račun), donosi i menja Ustav, raspisuje referendum, nadzire rad službi bezbednosti, odlučuje o promeni granice, ali i o ratu i miru, proglašava ratno i vanredno stanje.\nNarodna skupština Republike Srbije / Foto: Istinomer/Zoran Drekalović\nNarodna skupština bira Vladu i po pravilu bi trebalo da kontroliše njen rad, iako su u praksi predstavnici izvršne vlasti u skupštini često pozdravljani aplauzom, a poslanici vladajuće koalicije veličaju Vladu i ministre. Republički parlament ima 250 poslanika koji se biraju na svake četiri godine, osim u slučaju vanrednih parlamentarnih izbora. Poslednji rednovni izbori za narodne poslanike održani su 2012. godine, kada je SNS došao na vlast, posle čega su usledili vanredni izbori 2014. i 2016.\nAktuelni, 11. saziv parlamenta, Srbija je dobila 3. juna 2016. godine, a za predsednika Skupštine, drugi put zaredom, izabrana je Maja Gojković, koja je bila jedini kandidat Srpske napredne stranke.\nPočetkom avgusta 2016. Skupština je izglasala novu vladu, na čijem je čelu ostao Aleksandar Vučić, koji je prethodno u parlamentu ekspoze izlagao čak šest sati.\nNakon predsedničkih izbora 2017, pošto je Vučić prešao na novu funkciju, Skupština Srbije je u junu 2017. godinje dala poverenje mandatarki Ani Brnabić i izglasala novu Vladu Srbije sa prvom premijerkom na čelu.\nRad poslednjeg saziva parlamenta obeležile su žustre rasprave, česti prekidi sednica, pauza u radu Narodne skupštine tokom kampanje za predsedničke izbore 2017, više primera ozbiljne nedemokratske prakse i dalje slabljenje kontrolne uloge parlamenta.\nVećinu zakona Skupština Srbije usvojila je po hitnom postupku, što znači da je javna rasprava izostala. Veliku buru u javnosti izazvalo je usvajanje Zakona o budžetu za 2018. na koji je vlast podnela više od 300 amandmana, čime je opoziciji onemogućila da se uključi u raspravu. Zbog zloupotrebe parlamentarnih procedura prilikom usvajanja budžeta krajem 2017, inicijativa “Otvoreni parlament” u znak protesta zatamnila je sajt.\nOvaj saziv ostaće upamćen i po zloupotrebi zvonceta koji služi za utišavanje poslanika, jer je to očigledno korišćeno da bi se signaliziralo poslanicima većine za koji predlog treba da glasaju.\nВежбајте pravopis са Народном skupštinom


0\tApril 29, 2020 10:39 am\nBroj potvrđenih slučajeva koronavirusa u Sjedinjenim Državama premašio je million, dok je umrlo najmanje 58 hiljada ljudi, što je više američkih žrtava nego za vreme Vijetnamskog rata, pokazuju podaci Univerziteta Džons Hopkins.\nUprkos porastu broja zaraženih i umrlih, guverneri širom Amerike planiraju otvaranje ekonomiija u fazama, a predsednik Donald Tramp potpisao je uredbu kojom je naredio fabrikama za preradu mesa da ostanu otvorene, iako su zaražene stotine radnika. Međutim, u državama najteže pogođenim pandemijom, guverneri produžavaju restriktivne mere i upozoravaju da bi prebrzo otvaranje moglo da uspori napredak postignut u borbi protiv virusa.\nČlanovi tima Bele kuće za Kovid-19 poručuju da će smernice za socijalno distanciranje biti na snazi i tokom leta, a da je drugi talas zaraze neizbežan na jesen i u zimu i da je pitanje koliko će biti težak.\nSumorne statistike u borbi protiv Kovida 19 – najmanje million zaraženih u Sjedinjenim Državama i gotovo 60 hiljada žrtava. Televizija ABC prenosi da bi broj preminulih mogao da bude čak i dvostruko veći. Eksperti traže od lekara i zvaničnika da sačuvaju podatke i uzorke da bi naučnici mogli da utvrde tačan broj žrtava.\n“Veoma je važno utvrditi tačne podatke kako bi javnost mogla da razume zašto pravimo ove ogromne žrtve kada je reč o ekonomiji i velike promene u društvu”, kaže epidemiolog Danijel Vinberger.\nCentri za kontrolu i prevenciju bolesti upozoravaju da će broj umrlih od koronavirusa u Americi verovatno nastaviti da raste, ali da bi mogao da značajno uspori sa poštovanjem mera o socijalnom distanciranju.\nU epicentru pandemije, u Njujorku, veliki broj ljudi ignoriše te mere. Brojni građani izašli su u parkove da gledaju prelet vojnih aviona, a u Bruklinu hiljade ortodoksnih Jevreja prisustvovale su jednoj sahrani.\nPolicajci su bili primorani da rasteraju okupljene, a gradonačelnik Bil de Blasio je tvitovao da je vreme za upozorenje prošlo i da je naredio policiji da kazni ili čak uhapsi one koji se okupljaju u velikim grupama.\nSAD prva zemlja sa više od milion obolelih od koronavirusa\nRekordan broj imigranata milijardera u Americi. Evo ko se sve nalazi na listi 0


Američki recept: „Huavej“ za Sloveniju visoko rizičan - 02.10.2020, Sputnik Srbija\nSlovenačka vlada će narednih nedelja odlučiti da li će kinesku kompaniju „Huavej“ proglasiti za „visokorizičnog dobavljača“, izveštava agencija STA, pozivajući... 02.10.2020, Sputnik Srbija\nsvet, vesti, huavej, slovenija, region\n18:36 02.10.2020 (Osveženo: 04:00 26.08.2021)\nIz „Huaveja“ su tim povodom saopštili da su zabrinuti i neprijatno iznenađeni.\nDokument, u čiji je posed došla agencija STA, pokazuje da je procena o rizičnosti (Huaveja) sačinjena na osnovu „evropskih kriterijuma o sajber bezbednost tehnologija pete generacije (5G)“, prenosi Tanjug.\nU nacrtu odluke, koju je pripremilo Ministarstvo za javnu upravu, „Huavej“ i kompanije koje imaju kapitalne, strukturne ili organizacione veze sa njim označavaju se kao visokorizični dobavljači, navodi slovenačka agencija.\nDodaje da se u predlogu navodi da je kineski deo „Huaveja“ u potpunosti u vlasništvu njegovih zaposlenih preko njihovog sindikata, a da sindikate u Kini kontroliše vlada te zemlje.\nAutori tog dokumenta, koji se takođe pozivaju na izvore na Vikipediji, tvrde da se povezanost ove kompanije sa državom u poslednje vreme pokazala i u Kini koja je buduću saradnju sa drugim zemljama uslovila njihovim tretmanom „Huaveja“.\nTakođe se napominje da se očekuje da će „Huavej“ naići na poteškoće sa snabdevanjem zbog sankcija SAD.\nAko odluka bude usvojena, slovenački operateri mobilnih mreža i provajderi telekomunikacionih usluga neće moći da kupuju opremu od „Huaveja“. Pored toga, biće zabranjeno korišćenje njegovih proizvoda i usluga u odbrambenim i obaveštajnim organima, u sistemu unutrašnje bezbednosti i sistemima zaštite i spasavanja.\nMinistarstvo za javnu upravu odbilo je da komentariše ovu stvar za STA, rekavši da je dokument interni.\n1 Avgust 2020, 14:09\nIz „Huaveja“ su, reagujući na ovu vest, poručili da će „analizirati predlog kada bude zvanično objavljen, i zatim doneti odluku o daljim pravnim koracima za zaštitu naše kompanije i naših poslovnih interesa“.\nGeneralni direktor kompanije „Huavej Tehnolodžiz Slovenija“ Histro Džangkin rekao je da nijedan predstavnik slovenačke vlade nije kontaktirao kompaniju otkako su SAD počele da šire optužbe protiv „Huaveja“ po svetu.\nNiko nije tražio nikakve garancije ili objašnjenja, čak ni u vezi sa informacijama koje se navode u nacrtu odluke, dodao je on.\nSlovenija je sa SAD već potpisala zajedničku deklaraciju o sigurnosti 5G mreža Slovenije, koja sadrži nekoliko bezbednosnih uslova za koje se očekuje da će, u dogovoru zemalja, postati obavezne kod uspostavljanja sigurne 5G mreže.\nSmatra se da je deklaracija prvenstveno usmerena na „Huavej“, najvećeg svetskog dobavljača 5G opreme, mada se izričito ne pominje nijedna kompanija, kao ni Kina, prenosi STA.


Otvoreni Parlament | Nikola Radosavljević\nRođen je 1975. godine. Živi u Jagodini.\nPoslednji put ažurirano: 01.09.2021, 08:19\nUkupno glasao: Za: 311 Protiv: 0 uzdržan: 0 Nije glasao: 0 Nije prisustvovao: 111\nPredsedavajući, poštovani ministre sa saradnikom, poštovani građani Srbije, poštovani narodni poslanici, na samom početku svog izlaganja hteo bih da napomenem da je Predlog zakona o očuvanju kulturno-istorijskog nasleđa Svetog manastira Hilandar, upravo plod posete predsednika Aleksandra Vučića Hilandaru. Moram da naglasim da je predsednik Aleksandar Vučić primljen i dočekan od strane monaha upravo onako kako su dočekani i svi važni srpski najslavniji vladari, koji su se borili za očuvanje srpskih svetinja i srpskog naroda kroz našu slavnu istoriju.\nDanas je istorijski dan i danas naš Dvanaesti saziv Narodne skupštine, ulazi u istoriju Srbije ovim zakonom. On predstavlja sledeće stvari.\nMoramo da znamo da Hilandar je jedina srpska institucija koja ima kontinuirani rad i kontinuirano postojanje, i kao jedina srpska institucija ona postoji od svog osnivanja od 1198. godine, i neprekidno je srpska. Znači, od 1198. godine Hilandar je neprekidno srpski.\nMi smo kroz istoriju više puta gubili status naše države, gubili status crkve, samim tim institucije države i crkve su se gasile, a jedina naša institucija, tj. naša svetinja manastir Hilandar, ona je postojala uvek i u vremenu kada je Grčka bila okupirana od strane Turaka.\nPored kulturno-istorijskog dobra mi moramo da znamo i kako funkcioniše sam manastir Hilandar. Mi moramo da znamo da tamo niko nikada nije platio prenoćište, nikada niko nije platio obrok.\nZnači, svako tamo je dobrodošao, ima obezbeđeno besplatno prenoćište, obezbeđen besplatan prevoz od pristaništa do samog manastira, imaju obezbeđeno dva obroka i ta dva obroka su upravo i po receptu stari preko 800 godina, koji se pripremaju tamo, po receptu Svetog Save.\nŽelim da vam dam jedan primer, pošto često boravim na Hilandaru, i znam kako manastir živi, kako diše.\nNa Svetoj gori ne postoji elektromreža, tako da je manastir Hilandar prinuđen da se snalazi da u sopstvenoj režiji se snabdeva električnom energijom, i to putem agregata.\nTi agregati, naravno, rade na naftu, a negde izdaci samo u sezoni, dnevno, iznose negde od 300 do 500 evra. To je negde oko 15 hiljada mesečno, što je značajna i velika cifra, ne samo za Hilandar, nego za bilo koju ustanovu, a gde imamo još neke dodatne troškove koji su prateći.\nČuli smo od naših kolega narodnih poslanika važne istorijske podatke, čuli smo da na Hilandaru imamo danas 50 monaha, koji čuvaju našu svetinju, ali isto tako smo čuli da mi na Hilandaru imamo registrovanih od 15 do 17 hiljada noćenja godišnje.\nTo je velika cifra ljudi, koji dolaze tamo, koji posećuju našu svetinju i na osnovu toga, samo razmislite o tome koliko je to sredstava da se samo nahrane ti ljudi, a kamo li sve ostalo.\nOvim zakonom mi čuvamo naše kulturno-istorijsko nasleđe manastira Hilandar, a ujedno određujemo i sigurnu finansijsku pomoć za funkcionisanje i obnovu manastira.\nPozvaću se na tipik Svetog Save, gde jasno stoji i određuje kako treba da žive monasi na Hilandaru, ali isto tako kako treba da žive i Srbi u Srbiji, i to u svetosavskoj Srbiji, koja je kroz svetosavlje određuje naš putokaz, a ujedno ovaj svetosavski tipik je i zvezda vodilja našem predsedniku Aleksandru Vučiću, koji vraća sve ono što je značajno i važno za Srbiju, za Srbe, ma gde oni živeli.\nKada je predlagao da se podigne spomenik Stefanu Nemanji, kad je pre nekoliko dana velelepnom ceremonijom obeležen Dan srpskog jedinstva, slobode i nacionalne zastave, upravo je vođen svetosavljem, gde je svetosavska Srbija nikada nikoga ne mrzi, ona voli poštuje sve nacije, ali mora da brine o svim Srbima ma gde oni živeli.\nOno što svi moramo da znamo, a to je, čuli smo već i od naših kolega narodnih poslanika, to ću ponoviti, gde sveti Savet u amanet Srbima, znači zavet Srbima ostavio manastir Hilandar. I kazao da svaka muška srpska glava za vreme svog života najmanje jednom treba da poseti ovu svetinju.\nAli isto tako je kazao da svako u Srbiji treba da brine o Hilandaru kao o svojoj kući. Neko nekom pomoći, nekim radom, a neko tako što će da se moli, ali ta briga mora da postoji. Ovim zakonom smo ustvari svi mi kao narodni poslanici i svaki deo Srbije koji mi ovde predstavljamo, sjedinili sa Hilandarom i ovaj zakon mi donosimo u ime svih građana Republike Srbije.\nMoram da napomenem da kroz istoriju su postojale određene uredbe koje su regulisale odnos države i manastira Hilandar, ali sada zakonom stavljamo baš pečat i ispunjavamo zavet Svetog Save, jer kako mi danas brinemo o ovoj svetinji, tako ostavljamo i našoj budućoj generaciji, da brinu upravo kroz ovaj zakon o manastiru.\nHteo bih građane Srbije da podsetim da je 2004. godina, godina stradanja za srpski narod, prvo 4. marta kada je izbio požar na Hilandaru, a zatim se dogodio i pogrom Srba 17. marta sa KiM.\nTaj požar, bio je najveći požar u istoriji manastira Hilandar, ali ovo sada, ovo danas je i najveća obnova manastira Hilandar, posle kralja Milutina.\nVeliki je blagoslov za naše vreme i za ovaj naš Dvanaesti saziv Narodne skupštine, da glasamo za ovakav zakon, jer time pomažemo i obnovu manastira Hilandar.\nOd januara meseca naš predsednik, na inicijativu našeg predsednika Aleksandra Vučića uplaćena su ozbiljna sredstva za obnovu manastira. Posle spomenika Stefanu Nemanji, posle završetka hrama Svetog Save na Vračaru, ovaj zakon zaista pokazuje kojim putem Srbija ide. Srbija ide putem Evrope, da bude evropska, ali da bude ujedno i svetosavska.\nNa kraju svog izlaganja želeo bih da napomenem da je u Hilandaru svaka stopa sveta. Zamislite lozu koja raste iz kamena i koja je stara preko 800 godina, koja se nalazi na mestu gde se upokojio Sveti Simeon, otac Svetog Save. To je čudotvorna loza pomoću koje su mnoge porodice dobile svoja pokoljenja i na osnovu nje i pomoću nje rođeno je kroz vekove na hiljade deteta.\nOva loza je čudotvorna po tome što bračni parovi koji imaju problem i koji ne mogu da imaju decu, koristeći nju i pridržavajući se uputstva, uspevaju da dobiju decu. Ne samo deca koja su rođena u Srbiji, nego pomoću nje su rođena deca u Grčkoj, Rusiji, Moldaviji, Ukrajini, čitavom svetu.\nŽeleo sam da približim danas manastir Hilandar baš ovom visokom domu i građanima Srbije, doneo sam šišarku iz manastira Hilandar, vi gospodine Popoviću vrlo dobro znate pošto ste boravili tamo više puta, znači pogledajte ovu šišarku sa hilandarskih kiparisa. Kako mi kažemo, kiparisi hilandarski – to je lična karta manastira Hilandar. Kada pogledate ovu šišarku u sredini se nalazi krst. Gde ovako nešto na svetu postoji? Ovi kiparisi stari su preko 800 godina i dan danas su na tom mestu gde su i ranije bili.\nOno što je mene fasciniralo prvi put kada sam posetio manastir Hilandar jeste ulaz u samu crkvu. Prag od mermera koji je možda, nekih 30, 40 santimetara debeo, na krajevima stoji kako je prvobitno napravljen, ali po sredini je on ulegao, odnosno nije ulegao, nego je istesan koracima najznačajnijih srpskih vladara i Srba tokom vekova. To je ono što je fascinantno. To je ono što trebamo svi mi da doživimo i da onaj ko bude u mogućnosti, da ode da poseti manastir Hilandar, obavezno to da uradi.\nZamislite samo to da danas rađa i maslina cara Dušana koju je on lično posadio. Na osnovu nje ti plodovi, na osnovu nje se upro pravi i maslinovo ulje, sveto manastirsko maslinovo ulje sa Hilandara koje sam isto poneo ovde u Narodnu skupštinu da vam pokažem. Bunar koji je iskopao Sveti Sava još 1198. godine nikada ne presušuje. Velika je čast i blagoslov da se popije voda sa tog bunara.\nHilandar povezuje svakog Srbina, svaku srpsku kuću, svako srpsko dete, svakog srpskog roditelja, ali poštujući i voleći upravo sve druge.\nNeka živi ovaj dan da pamtimo ovaj dan kao istorijski dan kada smo svi mi ovde narodni poslanici u Narodnoj skupštini ispunili zavet Svetoga Save, sjedinili Hilandar sa srpskim narodom gde god da se on nalazio.\nDolazim iz Jagodine, moje kolege narodni poslanici dolaze iz drugih krajeva širom Srbije i mi pored naše Srbije, pored naše kuće Srbije, imamo još jednu kuću, a to je manastir Hilandar.\nEvo, ja vam upravo donosim i blagoslov iz naše kuće sa Hilandara i ovaj blagoslov daću našem šefu poslaničke grupe, gospodinu Martinoviću, da imamo upravo sećanje na ovaj dan.\nŽivela Srbija, živeo manastir Hilandar, živeo predsednik Vučić!\nPoštovana potpredsednice, poštovana ministarko sa saradnicom, poštovane kolege narodni poslanici, poštovani građani Srbije, velika mi je čast što danas, na Dan srpskog jedinstva, slobode i nacionalne zastave mogu da glasam za ovaj važan zakon za Srbiju, za srpski narod, o upotrebi srpskog jezika u javnom životu i zaštiti i očuvanju ćiriličkog pisma.\nPredlog zakona o upotrebi srpskog jezika u javnom životu i upotreba ćiriličkog pisma potvrđuje brigu države o nacionalnom pismu i jeziku. Najavu da će se ovaj zakon doneti pozdravili su mnogi lingvisti, a na nama je da utvrdimo gradivo o istoriji našeg pisma i prenesemo potomcima da ga neguju.\nMnoge moje kolege narodni poslanici govorili su o ovom zakonu, o značaju pisma. Javnost Srbije je u potpunosti upoznata sa odredbama ovog zakona, a s obzirom na to da zakon ima za cilj negovanje srpskog jezika i ćiriličnog pisma, radi očuvanja svih kulturnih i tradicionalnih vrednosti, ja bih se osvrnuo na član 8. ovog zakona, tač. 3) i 4), koje kažu da je društvena briga o zaštiti i očuvanju srpskog jezika i ćiriličkog pisma, s tačkom 3) - podršci proučavanju i afirmaciji srpskog pisanog nasleđa, njegovoj zaštiti od prisvajanja i falsifikovanja, što je veoma važno, i tačka 4) - podršci, zaštiti i očuvanju srpskog jezika i ćiriličkog pisma u zemlji i inostranstvu.\nMoram da primetim da globalno zagrevanje ozbiljno ostavlja tragove na naše komšije i da pojedincima i pojedinima počinje da se priviđa, pa tako pokušavaju da prisvoje sve ono što je srpsko, kroz razne pokušaje da istoriju prekroje i da izmisle.\nUmesto da brinu neke svoje ekonomske i političke brige, kojih je na pretek, pojedini Hrvati svoje očigledne frustracije pokušavaju da leče tamo gde nema leka, a gledajući u naše dvorište. Nemajući ništa svoje autentično i vredno, svetski priznato, oni su neskriveno, još 2012. godine, pokušali da nam preotmu ćiriličko pismo i to održavanjem međunarodnog naučnog skupa u Zagrebu, pod nazivom "Hrvatska ćirilična baština". To je bilo povodom obeležavanja 500 godišnjice štampanja prve hrvatske knjige na ćirilici "Dubrovački ćirilski molitvenik".\nHrvatska akademija znanosti i umetnosti pokušava da falsifikuje istoriju, pa se tako pozivaju na spomenike ispisane ćirilicom, koji se danas nalaze na teritoriji današnje Hrvatske. To nisu njihovi spomenici, već su samo nastali na tlu, odnosno na toj teritoriji još kada Hrvatska nije ni postojala. Zajedno sa progonom Srba, Hrvati su izvršili i progon ćiriličkog pisma.\nNaravno da se ovde ne zaustavljaju, već svojataju sve što je srpsko, pa tako svojataju i predstavljaju Nikolu Teslu kao Hrvata a ne Srbina, koji je rođen na današnjoj teritoriji Hrvatske, odnosno ubeđuju sami sebe da je Tesla Hrvat, a vrlo dobro znaju da je Tesla Srbin. Da mu nisu proterali i pobili kompletnu užu i širu familiju u Hrvatskoj, da mu nisu srušili spomenik u Gospiću, pa da im neko i poveruje da je on možda i Hrvat.\nToliko ovo ide daleko da su izmislili to da Crnogorci u stvari nisu Crnogorci, da Crnogorci nemaju srpskog porekla, nego da su Crnogorci tobože neki crveni Hrvati.\nU svoj toj zbrci i nemoći i zavidnosti oni napadaju i našeg predsednika Aleksandra Vučića, samo zato što je svom najmlađem sinu dao srpsko ime - Vukan. Naime, nekadašnji ugledni hrvatski "Jutarnji list" napada našeg predsednika jer je sinu dao ime Vukan, po najstarijem sinu Stefana Nemanje i povezuje to sa srpskim nacionalizmom. Mene je to lično pogodilo iz razloga što i ja imam sina Vukana, koji je stariji od predsednikovog sina. Pa, nećemo valjda našoj deci da dajemo imena Franjo, Stipe, Jure ili Puhalo? Naravno da ćemo našoj deci da dajemo srpska imena.\nIsto tako, svi građani Srbije po svojoj tradiciji, ma kojoj nacionalnosti pripadali, mogu da daju imena kako oni žele. Niko nikome ne brani koja će imena da daju svojoj deci, ali ovo prelazi sve granice dobrog ukusa, nemoralnosti i mržnje da se deca predsednika koriste u svrhu širenja mržnje prema Srbiji, prema Srbima, a to je sasvim nepotrebno.\nVukan je lepo srpsko tradicionalno ime, a to što „Jutarnji list“ vidi predsednika Vučića kao modernog srpskog Stefana Nemanju je jasan pokazatelj da je Srbija na čelu sa predsednikom Aleksandrom Vučićem na dobrom putu, i to im i te kako smeta, smeta im liderska pozicija u regionu i kada je u pitanju ekonomija, i kada je u pitanju vojna i politička moć. Zato je ovaj zakon od velikog značaja za državu Srbiju, kako bi sačuvali svoje istorijske i kulturne vrednosti.\nMoram da se osvrnem na našu SPC koja je simbol očuvanja svih srpskih vrednosti, a koju na sve moguće načine žele da uruše u čitavom regionu. Da je uticaj Sunca i globalnog zagrevanja prevelik u regionu, i Albanci pokušavaju da svojataju sve što je srpsko, SPC i naše svetinje. Zašto godinama unazad Albanci žele da prisvoje srpske crkve, a godinama unazad ih uništavaju? Na Kosovu i Metohiji je bilo oko 1.500 srpskih pravoslavnih crkava i crkvišta, a u poslednjih 20 godina porušeno, zapaljeno ili oštećeno je negde oko 150 pravoslavnih hramova, tako da otimanje i prisvajanje svega što je srpsko ne prestaje. Albanci žele da prisvoje srpsko istorijsko nasleđe i da prekroje istoriju radi svog nekog identiteta. Oni u medijima svojim Pećku patrijaršiju predstavljaju kao Pećku patrijaršiju albanske pravoslavne crkve.\nSrbija je danas jaka i moderna država sa najbržim rastom i sa napretkom. Kako se borimo za nove investicije, jaču ekonomiju, moć, tako čuvamo i naše kulturološke vrednosti, svoju tradiciju, svoju istoriju, a ovim zakonom i jezik i pismo.\nSrpska ćirilica spada u najsavršenije pismo na svetu, sastavljena je od 30 znakova gde svaki znak predstavlja jedan glas. Zakon o upotrebi srpskog jezika u javnom životu i zaštiti očuvanja ćiriličnog pisma će očuvati ćirilicu, srpski jezik i srpsku tradiciju. Zato ću ja danas, zajedno sa svojim kolegama, ponosno glasati za ovaj zakon. Zahvaljujem.\nPoštovana predsedavajuća, poštovani narodni poslanici, poštovani građani Srbije, poštovani gospodine Dejane Popoviću sa saradnicima, danas je na dnevnom radu Izveštaj o radu Agencije za energetiku Republike Srbije.\nShodno zakonu o Agenciji i energetici Republike Srbije, Agencija za energetiku ima obavezu da jednom godišnje podnosi izveštaj Narodnoj skupštini Republike Srbije. Pored ovog izveštaja, Agencija ima obavezu da podnosi i sadašnje stanje i trenutno stanje u energetskom sektoru.\nGospodine Popoviću, ja sam vas pažljivo slušao, vaše izlaganje, pročitao Izveštaj koji je opširan i saglasan sam sa svime što je navedeno u Izveštaju, tako da ću danas podržati ovaj izveštaj i glasati za njega.\nDanas smo svedoci mnogobrojnih špekulacija od strane pojedinih medija koji iznose velike i brojne neistine, plaše građane Republike Srbije, u želji da uruše sistem ne birajući sredstva. Prvo plaše građane Republike Srbije Zakonom o poreklu imovine, tobož da će se građanima Republike Srbije oduzimati imovina, a Zakonom je jasno definisano na koji način će se vršiti istraga i ako se utvrdi da je nečija imovina nezakonito stečena biće predmet istrage i ona će se oduzimati.\nKada je slučaj o Zakonu o energetici, pojedini građani Srbije, iz Jagodine verovatno i Despotovca, odakle vi dolazite, su me pitali da li će im Elektroprivreda Srbije oduzimati strujomere, tj. brojila za potrošnju električne energije, naravno, vodeći se time šta su upravo čuli od tih pojedinih medija.\nMi moramo da pojasnimo građanima Srbije, a vi ćete da me ispravite i dopunite, pošto imate dugogodišnje iskustvo u radu u elektroprivredi, da korisnici, tj. lica na koje se vodi brojilo potpisuju ugovor sa Elektroprivredom Srbije o preuzimanju brojila, gde nemaju nikakvih troškova u vezi sa preuzimanjem, a sve u skladu sa Zakonom o energetici. Ovim ugovorom se Elektroprivreda Srbije obavezuje da snosi sve troškove i da ima obavezu održavanja preuzete opreme, brojila, mernih ormana, priključnih vodova, instalacije i druge opreme.\nOvde se sada postavlja pitanje – ako Elektroprivreda postane vlasnik ove opreme, da li će korisnik moći da zaključuje ugovor sa nekim drugim distributerom? Pa, naravno da će moći. Korisnik ima pravo da bira po svojoj proceni distributera, odnosno najpovoljnijeg distributera i dobavljača električne energije, za koga smatra da mu je najpovoljnija cena i da za to nema nikakvih dodatnih troškova, osim da plati utrošenu energiju svom dobavljaču.\nU slučaju da korisnik ne želi da potpiše ugovor sa Elektroprivredom Srbije, u praksi to znači da korisnik sam snosi održavanja, kao i troškove zamene dotrajale opreme.\nMi znamo da u Republici Srbiji mnoga domaćinstva imaju upravo analogna brojila i da se prelazi na moderan sistem merenja, tako da bi ovo bila jedna otežavajuća okolnost za sve građane i sve korisnike koji su korisnici.\nOčigledna namera pojedinih medija jeste da destabilizuju Srbiju, pa na sve moguće načine žele da sve ono što je dobro za građane Srbije predstave kao da je to loše.\nCilj preuzimanja mernih uređaja, mernih ormara, priključnih vodova, instalacija, je upravo rasterećenje korisnika od budućih troškova održavanja, a sve u skladu sa usaglašavanjem i sa Zakonom o energetici.\nTako su, moram da se nadovežem, Stranka slobode i pravde, Đilasova stranka i mediji koji su njima naklonjeni, optužili glavne urednike lista „Alo“, samo zato što su ukazali i pokazali povezanost uhapšene kriminalne grupe sa istraživačkim portalom „Krik“. Nakon ove objave u listu „Alo“ Đilasovi dobošari, Marinika Tepić i Borko Stefanović se utrkuju ko će više laži da iznese na račun predsednika Republike Srbije i njegove porodice. U toj trci oni gube i korak, pa ishitreno i verovatno bez puno razmišljanja i sami priznaju da je predsednik Aleksandar Vučić u ranijem periodu, za vreme njihove vlasti, upravo bio prisluškivan.\nTakođe, oni odjednom nalaze i neke saradnike u Ministarstvu policije, koji im daju neke zapisnike, čime upravo odaju sami sebi svoju povezanost sa određenim licima u MUP Republike Srbije.\nŠta je u stvari njima cilj? Cilj im je da prikažu da predsednik Aleksandar Vučić nije bio politički prisluškivan, već da je upao u razgovor sa licima koja su bila na merama. Cilj im je da kriminalizuju predsednika Aleksandra Vučića i njegovu porodicu.\nMinistar Vulin je pre par dana kada je bio ovde u ovom visokom domu jasno rekao i podvukao da je predsednik Aleksandar Vučić isključivo politički prisluškivan i to 1.572 puta, a možda i više. Njih najviše boli to što u tim razgovorima nema apsolutno ničega što bi ukazalo da su predsednik ili članovi njegove porodice radili nešto protivzakonito ili imali neke sumnjive razgovore.\nNa mere prisluškivanja nisu stavljena lica koja su imala neki krivični dosije ili su bili pod nekom krivičnom istragom, već su upravo birana lica koja su bliska porodici Vučić i samom predsedniku Aleksandru Vučiću, čime upravo i dokazujemo ovim tvrdnjama da je on samo isključivo prisluškivan iz političkih razloga.\nPojedini mediji zaboravljaju da je onaj po čijem nalogu rade dobošari Marinika Tepić i Borko Stefanović upravo lice kojim treba da se bavi istraživačko novinarstvo, jer neko ko uđe u politiku sa 74 hiljade evra, sa polovnim automobilom marke „Saab“ i ženinom kućom, a za kratko vreme, dok je obavljao javnu funkciju, stekne toliko bogatstvo od 619 miliona, upravo on treba da bude predmet istraživanja.\nNajverovatnije ideja za pokretanje biznisa došla mu je slušajući pesmu – Uključio sam jutros radio i čuo onda za oglas taj, traži se perač prozora, plata je sasvim pristojna. Ovo su stihovi pesme Tonija Montana „Perač prozora“ i očigledno je da su baš upravo ovi stihovi bili inspiracija i ideja Draganu Đilasu za pokretanje svog biznisa, samo što u ovoj pesmi Tonija Montana ovaj perač prozora ima platu sasvim pristojnu, dok naš perač prozora, Dragan Đilas, ima platu od 619 miliona evra.\nSkoro smo imali u Narodnoj skupštini izmenu Zakona o poreklu imovine koji je bio ovde na dnevnom redu i najveće kritike došle su od Đilasovog dobošara Borka Stefanovića kome očigledno nikada ništa nije bilo jasno, a on kritikuje nešto non-stop. Njemu nije bilo jasno ni 2016. godine kada su bili izbori kako treba da mu se zove izborna lista, jer po zakonu izborne liste može da stoji nosilac liste gde je on stavio da je nosilac liste Borko Stefanović, a njegovo pravo ime je bilo tada Borislav Stefanović.\nUmesto da ispravi naziv svoje liste, on donosi odluku da uplati republičku taksu, da ode do Ministarstva unutrašnjih poslova, podnese zahtev i promeni ime od Borislav u Borko. Tako smo dobili političara Borka Stefanovića. Šta na to može da kaže njegov kum bivši vicekonzul u SAD, Igor Milošević koji je poznat po aferi nezakonito izdavanje pasoša, kako bi licu koje je bilo blisko Borku Stefanoviću i njegovom stricu Mirku Stefanoviću omogućilo da pomogne iz SAD kada je učinio krivično delo i time je izazvan međunarodni skandal. Republika Srbija je morala iz svog budžeta, od građana Srbije da plati odštetu tom licu koje je bilo oštećeno u vrednosti od milion dolara.\nTako je kada rade oni koji znaju da kritikuju, a kako bi sve ovo sakrili oni su ovaj slučaj Borko Stefanović i Vuk Jeremić proglasili državnom tajnom o čemu je i pisao moj uvaženi kolega Nebojša Bakarec. Pitam se samo koliko ovakvih državnih tajni ima za vreme Jeremića, Stefanovića i Đilasa, koliko su njih trojica ukupno oštetili građane Republike Srbije. Koliko je tih para upravo moglo, gospodine Popoviću, da se uloži u energetski sistem Srbije, u energetsku efikasnost, obnovljive izvore energije, zaštitu životne sredine i drugo što je potrebno.\nNa kraju bih da zaključim, da danas u danu za glasanje će poslanička grupa „Aleksandar Vučić – Za našu decu“, glasati za ovaj izveštaj Agencije za energetiku ali ćemo da nastavimo svakodnevno da podsećamo građane Republike Srbije koliko su Đilas, Tepić, Jeremić, Šolak i Borko Stefanović oštetili Republiku Srbiju i građane Republike Srbije.Zahvaljujem.


10/10/2019 | 17:00 ⇒ 22:11 | Izvor: RTRS\nU Banjaluci večeras počinju "Dani Srbije u Republici Srpskoj", koji će trajati do 24. oktobra. Na samom otvaranju manifestacije biće izvedena baletska predstava "Ko to tamo peva", Narodnog pozorišta Beograd.\nManifestacija "Dani Srbije u Srpskoj" biće zvanično otvorena predstavom "Ko to tamo peva", nastalom po istoimenom filmu. Po prvi put u Narodnom pozorištu Republike Srpske biće izvedena baletska predstava, koju će izvesti glumci iz Narodnog pozorišta iz Beograda.\n- Mi smo uvijek tu da pružimo svoju umjetnost, ali neko treba da nam pomogne da nam otvori vrata i zahvaljujći Ministarstvu kulture to će se danas i desiti - kaže Konstantin KOostjukov, direktor "Baleta" Narodnog pozorišta u Beogradu.\nTema manifestacije "Dani Srbije u Srpskoj" jeste kultura. Iz Srbije, svoje programe predstaviće četiri nacionalne kulturne institucije.\n- Na jednom mjestu imate Narodno pozorište, imate Beogradsku filharmoniju, imate ansambl Venac koji je izmješten u Gračanici, ali je naša nacionalna ustanova i imate galeriju Matice Srpske - rekla je Asja Drača, pomoćnica ministra kulture i informisanja Srbije.\nPredstavnici Narodnog pozorišta iz Banjaluke i Beograda istakli su zadovoljstvo zbog uspješne saradnje.\nNaglašeno je da je manifestacija "Dani Srbije u Srpskoj", još jedan vid jačanja veza između dvije zemlje, čiju kulturu nije moguće svesti u političke granice.\n- Manifestacija koja svečano započinje večeras pokazuje da je ovo uzajaman i prirodan proces i predstavlja vid produbljivanja i učvršćivanja veze između Srbije i Srpske - napominje Tanja Ćaković, pomoćnik ministra za kulturu Republike Srpske.\nOrganizatori ove manifestacije su Ministarstvo kulture i informisanja Srbije, uz podršku Generalnog konzulata ove zemlje u Banjaluci.


Monolitni sistemi (Monolithic systems) - Information Technology Courses\nMonolitni sistemi (Monolithic systems)\nU prošlosti monolitni sistemi su predstavljali najčešću organizaciju tj strukturu operativnih sistema. Ovaj način organizacije operativnih sistema je Andrew Tanenbaum nazvao "The Big Mess" - velika zbrka, videćemo zašto.\nOperativni sistem koji koristi ovakvu strukturu je realizovan kao skup procedura (tj funkcija koje su organizovane po modulima), od kojih svaka može pozvati svaku ako je to potrebno. Monolitni operativni sistemi nemaju pravilnu strukturu kao slojeviti operativni sistemi, jer se sastoje od modula čija saradnja nije ograničena pravilima kao kod slojevitih operativnih sistema. To znači da se iz svakog od modula monolitnih operativnih sistema mogu slobodno pozivati operacije svih ostalih modula.\nKorisnicki programi, servise OS-a koriste na sledeći način: parametri sistemskog poziva se smeštaju u određena mesta, kao što su registri procesora ili stek, pa sledi specijalna operacija - poziv jezgra OS-a (kernel call).\nOva operacija prebacuje procesor iz korisnickog režima rada u sistemski režim rada i kontrolu predaje OS-u. U korisničkom režimu rada nisu dozvoljene neke komande procesora, a u sistemskom režimu mogu se koristiti sve operacije poznate od strane procesora. Posle poziva jezgru, OS preuzima kontrolu, na osnovu parametara poziva određuje koju sistemsku proceduru treba pozvati i poziva tu proceduru i na kraju se kontrola vraća korisničkom programu.\nZnači OS ima sledecu strukturu (sastoji se od 3 sloja):\nglavni program koji obraduje sistemske pozive\nskup sistemskih procedura koje se pozivaju prilikom sistemskih poziva\nskup pomoćnih procedura koje se koriste od strane sistemskih procedura


Direktor Telekoma: Privatizacija nije aktuelna tema - Bizlife.rs\nDirektor Telekoma: Privatizacija nije aktuelna tema\n10:19 Beograd, 29/05/2017\nGeneralni direktor “Telekom Srbija” Predrag Ćulibrk je danas izjavio da privatizacija trenutno nije aktuelna tema, kao i da će imperativ poslovanja u narednom periodu biti razvoj optičkih mreža.\n“Cilj je da do većine stanova i kuća dopremo sa optičkim pristupom. Optika je u agendi svih evropskih i svetskih država. Sve što se očekuje u budućnosti vezano za savremene inovacije u informaciono-komunikacionoj tehnologiji zahtevaće brz internet. Sklopili smo ugovor sa ‘Huavej’ kompanijom i to je ugovor vredan 150 miliona evra, a te investicije su opredeljene za povećanje brzine”, rekao je Ćulibrk za Radio-televiziju Srbije.\nĆulibrk je rekao da je opredeljenost kompanije da planiranim inveticijama postane lider na tržištu telekomunikacija.\nIstakao je da je “Telekom Srbija” pustio mrežu druge, treće i četvrte generacije mobilne telefonije, pruža usluge interneta, IT usluge i bankarske usluge, postao je operator distribucije TV sadržaja i jedna je od najvećih sportskih TV kuća u regionu.\nPodsetio je da je ta kompanija na početku imala dva miliona a trenutno ima 10 miliona korisnika. Naveo je da ćerka-kompanija “Telekom Srbija” u Austriji broji 20.000 korisnika i da se radi na tome da ta kompanija dobije podršku iz Srbije, pa će tako inovativni projekat “Teslin vremeplov” biti prikazan korsnicima u Beču.\n“Telekom Srbija” koji ove sedmice obeležava 20 godina rada posluje u šest zemalja i u svom sastavu ima 14 kompanija.\nZa 28. jun je zakazana sedica Skupštine “Telekoma Srbija” na kojoj bi trebalo da budu usvojeni finansijski izveštaji za 2016. godinu i odluka o raspodeli dobiti akcionarima, medju kojima su i gradjani koji su besplatno dobili po 31 akciju tog preduzeća.\nprivatizacija telekom srbija predrag ćulibrk


Litvanija će nastaviti da podržava evropske integracije Crne Gore kao najnaprednije države u tom procesu, saopštio je litvanski ministar inostranih poslova, Linas Linkevičius i dodao da posebno cijeni crnogorsku poziciju i stav prema evropskoj politici i vrijednostima.\n„U tom procesu Litvanija se zalaže za napredovanje na osnovu postignutih rezultata“, rekao je Linkevičius na sastanku sa premijerom Duškom Markovićem.\nSagovornici su se, kako je saopšteno iz Vladine Službe za odnose sa javnošću, saglasili da je Zapadni Balkan i dalje meta vanjskih pritisaka i zajednički ocijenili da je stabilnost regiona od izuzetne važnosti za bezbjednost i cjelovitost Evrope. Obostrano je ocijenjeno da dvije prijateljske zemlje njeguju dobre međudržavne odnose i dijele sistem evropskih i evroatlantskih vrijednosti.\nMarković je kazao da je zahvalan na podršci Litvanije u procesima evroatlantskih i evropskih integracija Crne Gore navodeći da posebno cijene činjenicu da su u vrijeme litvanskog predsjedavanja Evropskom unijom otvorili pet pregovaračkih poglavlja među kojima i ona iz oblasti koje se tiču vladavine prava i bezbjednosti.\n„Mi to poštujemo i pamtimo“, rekao je Marković i dodao da očekuje da odnosi dvije države budu ojačani partnerstvom i savezništvom u NATO-u.\nNa sastanku je bilo riječi i o jačanju ekonomskih veza, posebno u povećanju broja turista iz Litvanije u Crnoj Gori kao i o dostignućima i iskustvima Litvanije koja bi mogla biti implementirana u Crnoj Gori.


Predsjednik Srpske narodne odbrane Vasojevića Goran Kiković, koji je i potpredsednik Skupštine opštine Berane, smatra da je Đukanovićeva poseta Beranama u vreme najavljene otimačine srpskih svetinja u Crnoj Gori "u najmanju ruku provokacija".\n"On je nepoželjan u Beranama, jer je unizio Crnu Goru koja je pod njegovom dirigentskom palicom priznala lažnu državu Kosovo, uvela sankcije bratskoj Rusiji, našem vekovnom prijatelju i dobrotvoru, za saveznika odabrao NATO savez koji je sejao smrt na našim prostorima i ubijao decu, žene i starce", istakao je Kiković.\nPrema njegovim rečima, Đukanovićeva vlast je udarila na srpski jezik i ćirilično pismo, a na kraju juriša da otme najveće svetinje Srpske pravoslavne crkve.\nKiković je rekao da od delegata DPS-a iz Berana očekuje da izvižde i proteraju Đukanovića sa konvencije, jer je i njih ponizio kada je pozvao na otimanje svetinja, te je napomenuo kao beranski DPS nema nijednog fukcionera u državnim organima.\n"Zato očekujemo da zatražite od Mila da uhapsi raspopa Miraša Dedejića, koji hoće da juriša na pravoslavne crkve i manastire u Crnoj Gori", istakao je Kiković.\nPolicija u Beranama zaplenila 1,3 kilograma heroina i uhapsila dve osobe\nUŽAS U BERANAMA Vlasnika pekare usmrtila mešalica za testo\nBERANE, BUDVA, KOTOR, HERCEG NOVI Albanci u Crnoj Gori traže spomenik Skenderbegu\nDok su oči sveta uprte u Iran i rastuće tenzije, američki predsednik Donald Tramp se intenzivno bavi slučajem repera A$AP Rokija koji je zatvoren u Švedskoj.


SRBIN KOJI DIGITALIZUJE AZIJU – Lopusina.com\nProfesor Zvezdan Ćurčić iz Hong Konga odlučio da pomogme Srbiji\n– Nudim saradnju gimnaizija u Beogradu i školama u Srbi da razviju digitalno obrazovanje i natavu preko mobilnih telefona, što će naše školstvo uzdinji na svetski novi\nU vreme dok premijerka Ana Brnabić upoznaje članice EU o procesu digilizacije Srbije i dok Vlada Srbije priprema zakone o digitalnom obrazovanje, profesor Zvezdan Ćurčić iz Hong Konga već godinama pokušava da uspostavi saradnju sa Ministarstvom za prosvetu i srpskim gimnazijama kako bi unapredio digitalno obrazovanje u našoj zemlji. Profesor Ćurčić je, inače, ekspert za digitalno obrazovanje, jedan od najboljih profesora Univerziteta Hong Kong, koji je poslednji godina radio na razvoju modernog školstva u Aziji.\n– Došlo je vreme da se crne table, bele grede, knjige i profesori koji govore sa katedre zamene kompjuterima, elektronskim ekranima i digitalnom pameću. U Hong Kongu i Indokini instalirali smo novi program digitalnog obrazovanja sa čak 400.000 „ajped“ kompjutera i održali seminare o novom načinu obrazovanja mladih. Održao sam seriju predavanja o digitalnom obrazovanju na kongresu Asocijacije jugoistočnih institucija za visoko obrazovanje u Kambodži, gde me primio i ministar obrazovanja. Postao sam počasni profesor na Karagandinskom državnom tehničkom univerzitetu u Karagani, i na Udajana univerzitetu na Baliju. U Indeneziji sam jedan od osnivača novoosnovanog Naučnoistraživačkog centra za inovacije u učenju, koji realizuje poseban projekat za razvoj digitalnoig obrazovanja u ovom delu sveta – nabraja profesor Ćurčić šta je sve do sada uradio da bi se školstvo prilagodilo novim intelektualnim tehnologijama i postalo moredno i efikasno.\nKada je napuštao Srbiju osamdesetih godina proplog veka Zvezdan Ćurčić nije sanjao da će u Kini postati pionir digitalnog školstva i nosilac svetskog programa za razvoj ove vrste ovrazovanja.\nImao je više poseta i razgovora u našem Ministarstvu prosvete o tome kao da pomogne otadžbini. Iskazana je dobra volja, ali njegov program digitalizacije srpskog obrazovanja nije zaživeo. Krajem prople godine, međutim, posle susreta sa Veselinom Jevrosimovićem u Kini, pojavila se nada da će program profesora Zvezdana Ćurčića da se realizuje u Beogradu.\n– Gospodin Jevrosimović je kao osnivač Savremene gimnazije i Više škole sturkovnih studija IT jako zainteresovan da izgradi sistem digitalnog obrazovanja, da uvede programe školovanja na daljinu i podigne svoje škole na svetski nivo – otkrio nam je deo njihovih razgovora u Hong Kongu krajem prošle godine.\nNaime, jedna od osnovnih smernica u naučnom istraživanju i razvoju novih edukativnih mogućnosti profesora Ćurčić-a je na temi primana mobilnih tehnologija u obrazovanja. Široka dostupnost i visoke tehničke i multimedijalne sposobnosti mobilnih uređaja otvaraju mogućnosti za pozitivne primene u obrazovanja na svim nivoima.\n– Mobilni uređaji nisu samo kanal za pristup informacijama, već i tehnologija koja može da augmentuje ljudske intelektualne, kreativne i socijalne sposobnosti. Nove analitičke sposobnosti modernih tehnologija da izvlače sugestije iz velikih količina podataka sa raznih kanala, omogućuju, ne samo predavačima, već i samim učenicima da prate razvoj svog znanja – kaže dr Ćurčić.\n– Ali ozbiljna prepreka, pa čak i u najrazvijenijim zemljama širom sveta, jeste nedovoljan broj profesionalnih kadrova potrebnih za budući tehnološki napredak. Većina razvijenijih zapadnih zemalja kao rešenje vidi tranasdiciplinarno obrazovanje i u tome je prednost Savremene gimnazije i Više škole sturkovnih studija IT u Beogradu, d amože d aobezbedi kadrove i proširi digitalno obrazovanje – dogovorio se profesor Zvezdan Ćurčić sa gospodinom Veselinom Jevrosimovićem.\nPrilikom posete premijerke Ane Brnabić Kini profesor Zvezdan Ćurčić se susreo sa predsednicom Vlade Srbije i razgovarao procesu digilizacije Srbije, upoznao je sa svojim projektom i informisao se o priprema zakone o digitalnom obrazovanje, što otvara mogućnost da se kod nas primenjuju naučna dostignuća iz Kine i Hong Konga.\n– Iskustva sa Hong Kong Univerziteta mogu da doprinesu poboljšanju i razvoju obrazovanja u Srbiji i regionu. Zainteresovan za to iskustvo, za hongkongške talente u IT nauci i inženjeringu, kao i o mogućnosti novih master studije specijalnosti IT biznisa na svilenom putu, razvoja digitalne infrastrukture i pametnih gradova – rekao nam je Veselin Jevrosimović.\n← UDRUŽENJE ZA SREĆU SRBA SRPSKA ZASTAVA PONOVO IZNAD BELE KUĆE →


Business Support Nework - Srbija želi u EU, ali ne primenjuje svoje zakone u praksi\nSrbija želi u EU, ali ne primenjuje svoje zakone u praksi\nMreža za poslovnu podršku je održala okrugli sto o problemima u priznavanja stranih atesta i dobijanju sertifikata o usaglašenosti za materijale, opremu i proizvode koji se uvoze iz zemalja-članica Evropske Unije u Srbiju.\nSkupu su prisustvovali predstavnici brojnih kompanija, Delegacije Evropske Unije u Srbiji, Delegacije nemačke privrede u Srbiji, Ministarstva trgovine, Ministarstva privrede i Nemačke organizacije za međunarodnu saradnju GIZ.\nPredstavnici kompanija-učesnika su na prvom mestu upozorili na visoke troškove pribavljanja sertifikata o usaglašenosti. Pregled prosečnih troškova za prihvatanje EN sertifikata u Srbiji dati su u tabeli u prilogu, uz napomenu da troškovi za pojedine proizvode mogu ići i do 7.000 EUR.\nTrošak Iznos u EUR\nPrevod stranog sertifikata kao i dokumenata vezanih za sertifikaciju (prosečni trošak) od 600\nDodatni troškovi pribavljanja originalne atestne Dokumentacije iz zemalja EU, dokumenata instituta, zakona i standarda, umnožavanja dokumentacije, itd* 200 – 700\nRad komisije preko 2.500\nZahtev za predaju novog atesta na nostrifikaciju 18\nIzdavanje rešenja, nakon nostrifikacije 170\nUkupno po proizvodu 2.788 – 3.288\n*U zavisnosti od zahteva procedura domaćih sertifikacionih institucija.\nPored visokih troškova, problem predstavlja i to što se Uredba o načinu priznavanja inostranih isprava i znakova usaglašenosti ne poštuje, odnosno njeno sprovođenje je blokirano. Na rešenja po zahtevima se čeka i do 18 meseci, a komisija koja je oformljena od strane Ministarstvu građevinarstva, saobraćaja i infrastrukture ne izdaje rešenja o priznavanju stranih sertifikata od jula 2013.\nTakođe, kao problem je istaknuto i nepostojanje Zakona, Uredbe ili tehničkog propisa o građevinskim proizvodima, kao ni usvajanje Uredbe Evropskog parlamenta i saveta 305/2011 kojima bi se uslovila upotreba EN normi i sertifikata za proizvodne sisteme, kao i korišćenje CE znaka.\nSve ovo dovodi do stvaranja novih barijera umesto brisanja postojećih, i ograničava slobodan promet materijala, ljudi i sredstava što je jedno od osnovnih načela EU.\nKonačno, proizvođači u Srbiji su prinuđeni da domaćim institucijama za sertifikaciju proizvoda plaćaju sertifikaciju, ali domaći sertifikati ne važe u zemljama EU, pa izvoznici moraju da dodatno plate i posebnu sertifikaciju za tržište EU. Izvoz određenih proizvoda na tržište EU bio bi znatno olakšan kada bi oni imali EN sertifikate i CE znak.\nPosledice se ogledaju po celokupnu privredu, ali i po društvo u celini. Učesnici su istakli da ovakva situacija doprinosi da:\nStotine objekata kojima je potrebna saglasnost protivpožarne policije za ugrađene sisteme sertifikovane u inostranstvu ne mogu da dobiju upotrebnu dozvolu. Time značajan deo građevinske industrije i čitavog lanca dobavljača koji za nju rade stoji\nAlternativno se nudi ispitivanje u Institutu IMS, koji nije adekvatno opremljen, pa se deo ispitivanja (na primer za spuštene plafone) vrši u inostranstvu uz visoke troškove.\nBlokiranjem primene protivpožarnih sistema i izvođenjem objekata bez protivpožarne zaštite, uvećava se rizik po bezbednost ljudi u objektima u slučaju požara\nPropisi koji su na snazu su kontradiktorni i prevaziđeni, a savremeni EN se ne primenjuje jer nisu obavezujući, iako ih je Srbija usvojila dodajući prefix SRBS ispred EN.\nSertifikacija i u Srbiji i u EU poskupljuje proizvode domaćih proizvođača na tržištu zemalja EU i otežava njihov plasman\nKonačno, učesnici skupa su izneli svoje predloge Vladi RS za prevazilaženje trenutne situacije:\nPriznati „C“ znak u Srbiji i kontrolisati kvalitet proizvoda u skladu sa tim, što se može rešiti donošenjem zakona, uredbi ili pravilnika za različite privredne grane.\nSmanjiti nepotrebne troškove postupka kod sertifikata izdatih od strane akreditovanih instituta u EU za proizvode koji se već nalaze u NANDO bazi sertifikovanih proizvoda, odakle domaće institucije mogu izvršiti proveru uvidom u bazu.\nNabrojana rešenja treba da omoguće normalno poslovanje u Srbiji, rasterećeno suvišnih birokratskih procedura, dugih rokova i visokih troškova koji su mnoge privredne subjekte zakočili u realizaciji poslova, što im je prouzrokovalo gubitke i primorava ih da zatvaraju radna mesta, umesto da zapošljavaju ljude.\nReforma procesa sertifikacije i usaglašenosti proizvoda je jedna od preko potrebnih aktivnosti za oporavak privrede i smanjenje nezaposlenosti u Srbiji.\nMilan Vučković, Delegacija nemačke privrede u Srbiji Goran Stojiljković, Knauf Miroslav Laješić, Osram\nDejan Mikić, Xella Dragoljub Rajić, Mreža za poslovnu podršku Nebojša Vasić, Siniat\nDnevni list Danas – Reakcija


Za 20 mladih osoba Općina refundirala dio troškova za porez na promet nekretninama\nOpćina Centar je sredinom aprila ove godine objavila javni poziv za podnošenje zahtjeva za ostvarivanje prava na refundiranje dijela troškova plaćenog poreza na promet nekretnina ili plaćenog poreza za dodanu vrijednost (PDV) za mlade iz sredstava općinskog budžeta za 2019. godinu.\nU javnom pozivu su navedeni kriteriji za refundiranje troškova poreza na promet nekretnina ili PDV prilikom kupovine stana, kao i potrebna dokumentacija. Ovom prilikom je u Službu za registar, upravljanje imovinom i katastar nekretnina-Odsjek za stambene poslove pristigao 31 zahtjev za ostvarivanje ove povlastice od čega je 20 zahtjeva ispunjavalo propisane uslove.\nS obzirom da je u ovogodišnjem budžetu Općine Centar za ovu namjenu planirano 50.000 KM, moglo se udovoljiti samo za deset prihvaćenih zahtjeva. Stoga je općinski načelnik dr. Nedžad Ajnadžić potpisao zaključak o preraspodjeli sredstava od 48.000 KM iz općinskog budžeta kako bi preostalih 10 zahtjeva koji ispunjavaju uslove također bili prihvaćeni.\nTim povodom je danas u Općini Centar upriličeno potpisivanje i uručenje rješenja o refundiranju dijela troškova plaćenog poreza na promet nekretnina ili plaćenog poreza za dodanu vrijednost (PDV) za preostalih deset mladih osoba iz Centra. Najveći iznos za pomenutu namjenu je do 5.000 KM. Prilikom uručenja rješenja načelnik Ajnadžić je kazao da će Općina Centar i ubuduće nastaviti sa ovim projektom pomoći mladima sa svog područja u rješavanju stambenog pitanja po prvi put.\n–Osim ovog projekta, kojim je ove godine obuhvaćeno 20 mladih osoba, Općina Centar velika sredstva izdvaja iz svog budžeta za poticaj razvoja biznisa i samozapošljavanja mladih i do sada smo imali divne mlade sa dobrim poslovnim idejama. Pored toga, ovaj projekat smo pokrenuli i za članove porodica šehida i poginulih boraca, te drugih boračkih kategorija. Također, razmišljamo da pokrenemo posebnu kreditnu liniju jedne od poslovnih banaka da servisiramo kamate, a da mladi bračni parovi dobiju beskamatna sredstva sa rokom otplate do 25 godine u zavisnosti od starosne dobi aplikanta. Imamo i opciju da u saradnji sa Fondom Kantona Sarajevo gradimo stanove za potrebe mladih, za šta je određena prva lokacija na Koševskom brdu u Ulici Zuke Džumhura, za što je naravno preduslov uspješno rješavanje imovinsko-pravnih odnosa, objasnio je Ajnadžić.\nPrisutni su ovom prilikom izrazili zahvalnost za finansijsku pomoć Općine Centar te su uputili prijedloge na koji način se može unaprijediti, kako ovaj, tako i drugi projekti koji se odnose na mladu populaciju.


Radulović: Od Vlade ne očekujem ništa dobro, u njoj će odlučivati jedan čovek\nPredsednik pokreta Dosta je bilo Saša Radulović izjavio je večeras da od nove Vlade Srbije ne očekuje "ništa dobro" jer je po njegovim rečima, potpuno jasno da će odluke donositi jedan čovek.\nRadulović je novinarima u Skupštini Srbije rekao da je rasprava koja se prethodna tri dana vodila o ekspozeu Aleksandra Vučića, pokazala da će se rad vlade u budućnosti zasnivati na "blaćenju i vređanju političkih neistomišljenika".\n- Nasilje sprovedeno od strane mandatara i predsednice Skupštine nad poslanicima, kao i uvrede i blaćenje na račun poslanika obeležili su raspravu o ekspozeu - naveo je Radulović ocenjujući da je to znak slabosti a ne snage Aleksandra Vučića i Vlade Srbije.\n(UŽIVO) Srbija dobila vladu: 163 ZA, 62 PROTIV\nPoslanica pokreta Dosta je bilo Ljupka Mihajlovski, koja je u invalidskim kolicima, izrazila je razočaranje što je Aleksandar Vučić u svom ekspozeu, malo pažnje posvetio poboljšanju položaja osoba sa invaliditetom.\nOna je dodala da joj je tokom skupštinske rasprave, šef poslanika Srpske napredne stranke Aleksandar Martinović uputio uvrede time što je ocenio da DJB zloupotrebljava položaj osoba sa invaliditetom.\nDJB pozvao opoziciju na bojkot sutrašnje sednice Skupštine Srbije, pridružio se i LDP\nDJB: Buduća vlada partijska, a ne stručna; Brnabić: Važno je ko vredno radi za svoju zemlju\nAmer Radulovicu prevarantu!!!!.....zasto imas lazne profile sa kojih ostavljas komentare na Fejsbuku???!!!\nteatar apsurda Bas kao i stecajni upravnik.Ima čovek iskustva?


Faktor | Policajci u Kiseljaku uhapsili svog kolegu zbog posjedovanja droge\n09.04.2020. / 12:05\nUprava policije MUP-a Srednjobosanskog kantona kontinuirano provodi aktivnosti na realizaciji Antikorupcionog plana, u cilju borbe protiv korupcije, ali i svih drugih nezakonitih djelovanja policijskih službenika.\nPolicijski službenici Sektora kriminilastičke policije MUP-a i tima za borbu protiv zloupotrebe opojnih droga PU Kiseljak, na području Kiseljaka uhapsili su policijskog službenika PS Kiseljak, K. L. rođen 1996. godine iz Kiseljaka.\nNavedeni policijski službenik je kontrolom i pregledom putničkog motornog vozila zatečen na mjestu suvozača, kojom prilikom je dobrovoljno predao tri pvc vrećice u kojima se nalazila materija za koju se sumnja da je opojna droga kanabis.\nZbog postojanja sumnje da je počinio krivično djelo neovlaštena proizvodnja i stavljanje u promet opojnih droga, slijedi poduzimanje zakonom propisanih mjera i radnji, uključujući vođenje krivičnog, ali i disciplinskog postupka, saopćeno je iz MUP-a SBK.


Šljiva propada u BiH nakon obilnih kiša, Nijemci je odbili kupovati zbog loše kvalitete - Klix.ba\n12.7.2018. u 18:06\n"Bilo je jako teško zaštititi šljivu zbog prekomjerne vlage i kiša koje su neprestano padale. U ovakvim neprilikama dolazi do truleži na granama i plodovima, a tu nemamo nikakve hemije kojom bismo spasili voćke", kazao nam je predsjednik Udruženja voćara RS-a Dragoja Dojčinović.\n"Krenuli smo jednim dijelom izvoziti šljive za Nijemce, pošto su nam stalni kupci, ali odustali su zbog loše kvalitete. Šljiva izgleda izuzetno dobra, ali analize potvrđuju da ne zadovoljava standarde. Prekomjerne količine vlage utjecale su na kvalitet. Imat ćemo lošu sudbinu", kaže Dojčinović.\n"Šljiva je rodila svuda po Evropi zbog čega su brojne države zaštitile izvoz i zabranile uvoz šljive dok ne potroše sve svoje kapacitete. Tako zdrave države štite svoje proizvođače. Naša šljiva će ove godine dobrim dijelom propasti", požalio nam se i predsjednik Udruženja poljoprivrednika FBiH Nedžad Bićo.\nProšle godie je ukupno 11 hiljada tona šljiva iz BiH završilo na njemačkom tržištu. Šljiva iz BiH prepoznatljiva je na evropskom tržištu zbog čega je početkom ove godine dobila logotip "bh. šljiva" pod kojim se treba izvoziti u Evropsku uniju i Rusiju.


EBRD: Ulaganje u dig. infrastrukturu vazno za razvoj Srbije\nTanjug 11. marta 2022. 12:23\nBEOGRAD – Proces digitalizacije je ubrzano napredovao tokom pandemije izazvane virusom Kovid-19, kada su različiti sektori privrede u mnogim zemljama prešli na „onlajn“ način rada za svega nekoliko dana, a taj proces je predodređen da se nastavi, i ostaće jedna od ključnih sila koje oblikuju naš svet današnjice, uključujući i u regionima gde EBRD investira.\nTo je jedan od zaključaka novog Izveštaja o tranziciji Evropske banke za obnovu i razvoj (EBRD) „Nadogradnja sistema: Isplativost sprovodenja digitalizacije“, koji je predstavljen danas u Narodnoj banci Srbije.\nIzveštaj koji analizira kretanja u 38 privreda u kojima EBRD investira, upućuje i na sve veće podele između privreda koje napreduju sa razvojem digitalnih usluga i onih koje zaostaju u tom pogledu.\nPrevazilaženje tih razlika je, kako je rečeno na predstavljanju izveštaja, od vitalnog značaja za dalji napredak tih privreda.\nGuverner Jorgovanka Tabaković je otvorila skup i tom prilikom istakla je da je Narodna banka Srbije jedna od centralnih banaka koja je među prvima prepoznala značaj procesa digitalizacije finansijskih usluga zbog čega je, kako je navela, spremno, i infrastrukturno i regulatorno, dočekala izazove koje je donela pandemija.\n„Srbiji nije bio potreban podsticaj, jer je digitalizacija gotovo deceniju jedan od naših strateških ciljeva. Niko nas nije vukao za rukav, vodio za ruku, pokazivao pravac. Prepoznali smo davno sve prednosti i opasnosti koje nosi moderno doba digitalizacije finansijskih usluga. Prednosti primenjujemo, a o opasnostima – zloupotrebi podataka o korisnicima pre svega, vodimo računa u najvećoj mogućoj meri“, rekla je Tabaković.\nIzmeđu ostalog, izveštaj upućuje da je Srbija jedna od zemalja koja je zabeležila najveće pomake i poboljšanja u pogledu regulative i digitalizacije usluga javne uprave od 2015. godine, što je takođe uticalo i na povećanje upotrebe digitalnih tehnologija u preduzećima.\nO tome je govorio Mateo Kolanđeli, regionalni direktor EBRD-a za Zapadni Balkan, koji je kazao i da je podrška državama i klijentima u razvoju digitalnih tehnologija jedan od tri strateška prioriteta EBRD-a.\n„U Srbiji, finansiramo državni projekat širenja širokopojasne mreže u ruralnim područjima. To će omogućiti da preko 200.000 domaćinstava u oko 1.800 naselja u ruralnim područjima širom Srbije dobije pristup internetu. EBRD ovu investiciju finansira kreditom od 118 miliona evra dok je Evropska Unija opredelila 35 miliona bespovratnih sredstava kroz Investicioni okvir za Zapadni Balkan“, rekao je Kolanđeli.\nOn je istakao i značaj da privatni sektor pređe na digitalizaciju kako bi se ojačala konkurentnost srpskih kompanija.\nAleksandar Plekanov, direktor EBRD-a za tranziciju i globalnu ekonomiju, dodao je za za dalji digitalni razvoj Srbije najveći prioritet jačanje digitalnih veština, uz dodatna ulaganja u digitalnu infrastrukturu.\nOn je istakao da je u mnogim zemljama korišćenje digitalnih tehnologija otežano niskim nivoom digitalnih veština.\nPored toga, dodao je da je problem nedostatka tih znanja i veština među radno sposobnim stanovništvom u regionima EBRD-a dodatno uvećan migracijama osoba sa višim nivoom obrazovanja i, posebno, onih sa naprednim digitalnim veštinama.\nIzveštaj takođe predstavlja rezultate makroekonomskih i strukturnih reformi u zemljama u kojima EBRD posluje i ekonomisti EBRD-a istakli su snažan ekonomski oporavak Srbije u 2021. i postepeno sprovođenje reformi tokom prošle godine.


Bici oaza - Eko Kurir\nSlanje paketa na bus\nPostani Eko Kurir\nProjekat: Bici odmaralište\nNalazi se na međunarodnim biciklističkim trasama Dunavske rute i EuroVelo 6 koridora, što je doprinelo dodatnom mapiranju grada Novog Sada kao biciklističkog i turističkog centra u regionu. Sa svojim pratećim sadržajem omogućava biciklistima prijatan boravak u ekološki uređenom prostoru i prirodnom\nokruženju pokraj zgrade Rektorata, a tik uz reku Dunav.\nProjekat „Bici oaza“ realizovan je u periodu od avgusta do novembra 2018. godine na inicijativu i ideju Kluba „Eko Kurir“, a uz podršku Fondacije Novi Sad 2021, kao i Univerziteta u Novom Sadu, Turističke organizacije grada Novog Sada, drugih privrednih subjekata, članova i prijatelja Eko Kurira.\nEkološka akcija “Zeleni osmeh” ima za cilj ozelenjavanje predškolskih ustanova i poboljšanje prirodnih uslova za boravak dece u vrtićima na teritoriji grada Novog Sada…\nEmisija „Kurbla – pozitivni mladi ljudi“ afirmiše pozitivne primere iz zajednice i pokreće gledaoce da pozitivno razmišljaju i delaju. Koncept emisije dizajniran je na duhovit način…\nGari za Štrand mari\nEkološka kampanja „Gari, za Štrand mari” ima za cilj da posetiocima kupališta Štranda obezbedi mesto za odlaganje pikavaca radi očuvanja čistoće plaže, podizanja ekološke svesti i brige o zaštiti životne sredine…\n© Copyright Eko Kurir 2019.


Tojota prekida izvoz Kamrija\nposted on Sep. 10, 2011 at 10:45 am\nJapanska kompanija „Tojota“ je saopštila da će prekinuti izvoz svog bestseler modela „Kamri“ u Sjedinjene Države, računajući da će njeni američki pogoni moći poptpuno da zadovolje potražnju u toj zemlji.\n„Tojota“ je ove nedelje saopštila da taj potez ima „dobar poslovni smisao“ zbog skoka vrednosti jena prema američkom dolaru. Potez je u stvari deo šire strategije sve većeg prebacivanja proizvodnje automobila u zemlje u kojima će se prodavati, da bi se „Tojota“ zaštitila od valutnih kolebanja.\nAutomobili se takođe proizvode u Kini, Australiji i Tajlandu. „Tojota“ je već postepeno smanjila najveći deo izvoza „Kamrija“ u Sjedinjene Države, gde je to bio najbolje prodavani model u 13 od 14 proteklih godina. Prošle godine je u Severnu Ameriku izvezeno svega nekoliko hiljada „Kamrija“.\nGoran Aničić 10. September 2011\nOpelov adut nastavlja uspešnu priču\nRekorder po svemu – Agera R 0-300 km/h za 14 sekundi


BP nastavio prikupljanje nafte\nNaftna kompanija BP saopštila je da je njen sistem za prikupljanje nafte u Meksičkom zalivu ponovo operativan, posle desetočasovnog zatvaranja.\nPortparol BP-a, Džon Kari, izjavio je za Glas Amerike da je sistem bio zatvoren u petak kasno uveče, zbog blokiranog ventila za zadržavanja plamena. Oluja praćenja grmljavinom, koja je zahvatila to područje, sprečila je ranije puštanje sistema u pogon.\nKari ističe da za vreme zatvaranja sistema nije došlo do potpunog isticanja nafte u okean, budući da je drugi brod, Q-4000, koji spaljuje naftu i gas prikupljene iz bušotine, ostao operativan.\nZvaničnici američke vlade prethodno su saopštili da je BP uspeo da prikupi gotovo polovinu nafte koja curi iz oštećene bušotine. U petak je prikupljeno gotovo 30,000 barela, gotovo pet hiljada više nego prethodnog dana. Prema vladinim procenama, iz bušotine se dnevno izliva izmedju 35 i 60,000 barela. Veći deo prikupljene nafte se obradjuje na brodovima, a deo se spaljuje.\nU medjuvremenu, koporacija Andarko Petroleum, suvlasnik oštećene platforme, optužila je BP za "nesmotrene odluke" i postupke koji su doveli do eksplozije na bušotini u aprilu.\nKompanija ističe da ponašanje BP-a najverovatnije predstavlja "veliki nemar" ili "svesni prestup". BP je odgovorio da se "apsolutno ne slaže sa tvrdnjama Andarka", ali da neslaganje dve kompanije neće uticati na operacije čišćenja zaliva od nafte, niti nameru BP-a da snosi odgovornost kod legitimnih optužbi protiv kompanije.\nInače, u redovnom obraćanju Republikanaca gradjanima, senator iz Misisipija Rodžer Viker kritikovao je reakciju predsednika Obame na izlivanje nafte. Viker je ocenio da je Obama reagovao suviše sporo, i kasno preuzeo odgovornost za situaciju, kao i da je nekim svojim postupcima odveo zemlju u pogrešnom smeru.


Korporativno upravljanje Archives - Gecić Law\nKategorija: Korporativno upravljanje\nProšlog meseca, stupila je na snagu nova Uredba o utvrđivanju Programa direktnih davanja iz budžeta Republike Srbije privrednim subjektima u privatnom sektoru u cilju ublažavanja ekonomskih posledica prouzrokovanih epidemijom bolesti COVID-19 izazvane virusom SARS-CoV-2 („Uredba“), koja je doneta na sednici Vlade Republike Srbije („Vlada“) 11. februara 2021. godine. Na prvom mestu se treba podsetiti toga da nije u pitanju prva „doza“ pomoći privredi. Još u aprilu 2020. godine je Vlada ustanovila Pravni okvir mera podrške privredi. Jedna od njih je Uredba o fiskalnim pogodnostima i direktnim davanjima privrednim subjektima u privatnom sektoru i novčanoj pomoći građanima u cilju ublažavanja ekonomskih […]\nPovratak na radna mesta nakon nekoliko meseci vanrednog stanja i mera izolacije, otvorilo je nove izazove za poslodavce i zaposlene imajući u vidu da pandemija nije gotova, a da je opasnost od korona virusa još uvek prisutna. Posledično, Ministarstvo za rad, zapošljavanje, boračka i socijalna pitanja usvojilo je preventivne mere, kao i one koje se odnose na sprečavanje širenja zarazne bolesti kada se na radnom mestu pojavi slučaj COVID-19, i to donošenjem Pravilnika o preventivnim merama za bezbedan i zdrav rad za sprečavanje pojave i širenja zarazne bolesti („Sl. glasnik RS“, br. 94/2020) (“Pravilnik”). Pravilnik stupa na snagu 11. jula […]\nPandemija Covid-19 iskušava radnopravne propise svuda u svetu – Prava zaposlenih i poslodavaca u BiH\nPandemija COVID-19 stavila je radnopravno zakonodavstvo na test situacione osetljivosti. Kako podeliti teret novonastalih okolnosti između poslodavaca i zaposlenih jer i jedni i drugi su građani čiji je izvor prihoda ozbiljno ugrožen. Izvori radnog prava, u određenoj meri, već sadrže odgovore na poplavu pitanja koja se pojavila. Pitanje je kako ih adekvatno primeniti na svaku konkretnu okolnost tako da se zaštite oni najugroženiji i da se teret ekonomskih efekata pandemije, ako je moguće, pravedno rasporedi. Analizirali smo, ovog puta, relevantne radnopravne propise i odluke vlasti u Bosni i Hercegovini koje se tiču novonastale situacije usled širenja virusa COVID-19. Aspekt […]


draskoa - јул 30, 2021, 6:43 по подне\nBANJALUKA - Odluka visokog predstavnika o nametanju Krivičnog zakona BiH kojim se, između ostalog, zabranjuje negiranje genocida neće se primjenjivati na teritoriji Republike Srpske, a dok se ne riješi pitanje nametnutog zakona, predstavnici Republike Srpske u Savjetu ministara BiH, Predsjedništvu BiH i parlamentu BiH neće donositi odluke.\nOvo je, između ostalog, odlučeno u petak na održanoj posebnoj sjednici NS RS, gdje su svi politički predstavnici iz Republike Srpske bili jedinstveni.\nPored usvajanja Zakona o neprimjenjivanju odluke visokog predstavnika kojom se donosi Zakon o dopuni Krivičnog zakona BiH, poslanici iz stranaka iz Republike Srpske jednoglasno su usvojili i dopune Krivičnog zakona Republike Srpske, kojim se, pored ostalog, zabranjuje nazivanje Republike Srpske genocidnom tvorevinom.\n"Republika Srpska je jedinstvena u ovome", rekao je Nedeljko Čubrilović, predsjednik NS RS, nakon posebne sjednice NS RS, koja je bila zatvorena za javnost, istovremeno dodajući da su izmjene Krivičnog zakona, koje je nametuno Valentin Incko neprihvatljive za Republiku Srpsku te da je njegova odluka da to uradi bila pogrešna, nepotrebna i samo je zakomplikovala situaciju u BiH.\n"Incko je trebalo da pokaže da nije instrument bošnjačke politike i njihova zlatna ribica za ispunjavanje želja. Ovom odlukom gurnuo je BiH u najveću krizu nakon rata", rekao je Čubrilović.\nKao i prethodnih dana, lideri političkih partija istakli su da su izmjene Krivičnog zakona koje je nametuno Incko neprihvatljive za Republiku Srpsku te da se na to mora reagovati i ne dozvoliti da više iko ikada tako nešto uradi, jer svima je više nego jasno da visoki predstavnik na to nema pravo i da se tome mora suprotstaviti.\n"Incko je prekršio međunarodno pravo, Ustav i zakone u BiH. Bonska ovlaštenja mu nikada nisu data da nameće zakone. To je jedno veliko međunarodno blefiranje. Očigledno da misle da iza njih stoji sila i da mogu da nameću zakone. Na ovom pitanju je pala politika Evropske unije da mogu da govore o pravnoj državi i pravu. Očigledno je sve to bilo lažno", rekao je Milorad Dodik, lider SNSD-a i član Predsjedništva BiH.\nI Mirko Šarović, lider SDS-a, rekao je da se BiH nalazi u jednom od "najdelikatnijih trenutka" te da je dobro što je u Srpskoj postignuto jedinstvo. Takođe, naglasio je da se usvajanjem dva zakona i zaključka na posebnoj sjednici NS RS vjerovatno neće stati.\n"Dio smo zajedničkog dogovora da damo odgovor na vrlo složenu situaciju u kojoj se našla, ne samo Republika Srpska, nego i cijela BiH. Razmišljamo dugoročno, jer ova kriza ima potencijal da se probudi i početak je složenog perioda, ali moramo razmišljati šta je na kraju i kako doći do rješenja", rekao je Šarović, dodajući da je parlament BiH jedino mjesto gdje se mogu donositi zakoni te da suština odbrane Republike Srpske na ovom pitanju ne treba da bude na sadržaju odluke, već na tome da niko nema pravo da nameće zakone, naglašavajući istovremeno da je i sam sadržaj odluke neprihvatljiv, kako za SDS, tako i za sve parlamentarne stranke u Srpskoj.\nPored dva zakona, poslanici NS RS usvojili su i zaključak koji se odnosi na to da se prihvataju zaključci lidera političkih partija koji su dogovoreni u ponedjeljak, a potpisani u petak. U tim zaključcima, između ostalog, se navodi da ne postoje uslovi za donošenje odluka srpskih predstavnika u zajedničkim institucijama, osim u slučajevima kada je neophodno učešće radi sprečavanja donošenja odluka protivno interesima Republike Srpske. To će trajati sve dok se ne razriješi pitanje nametnutog zakona. Takođe, lideri su u tim zaključcima odbacili nametanje odluka te konstatovali da visoki predstavnik nije legalno izabran u skladu s predviđenom procedurom te da će zajedničke aktivnosti biti razmatrane i usaglašavane u narednom periodu.\nBranislav Borenović, lider PDP-a rekao je nakon posebne sjednice da je dobro da je postignuto jedinstvo te da svi u BIH moraju da shvate da se samo unutrašnjim dogovorom može ići naprijed te da nikakvo nametanje bilo kakvih odluka ne dolazi u obzir.\n"Samo unutrašnjim dogovorom i prihvatanjem realnosti može se nešto napraviti i to moraju da shvate svi u BiH", istakao je Borenović, dodajući da je neophodno da se istraje na zaključku da nema odlučivanja u institucijama BiH dok se pitanje nametnutog zakona ne riješi u paralmentu BiH.\nPredsjednica RS Željka Cvijanović prokomentarisala je da je RS slobodno i demokratsko društvo u kojem će, sada i ubuduće, odluke donositi institucije, a ne visoki predstavnici.\nOsim toga, lideri političkih partija iz Republike Srpske koje čine većinu u Skupštini opštine Srebrenica dogovorili su da na prvoj narednoj sjednici ovog lokalnog paralmenta bude pokrenuta smjena Ćamila Durakovića, predsjednika Skupštine opštine Srebrenica, zbog progona novinara.\nDuraković je među prvima podnio krivičnu prijavu zbog negiranja genocida protiv Branimira Đuričića, novinara RTRS-a koji je na svom Twitter nalogu napisao: "U Srebrenici nije bio genocid".\n"Niti je Ćamil niti bilo koji drugi Bošnjak o općinskim organima Srebrenice produkt politike Dodika i njegovog SNSD-a. Mi smo produkt bošnjačke politike, nama je bošnjački narod dao mandate", bila je reakcija Durakovića za federalne medije na najavu iz RS.\nU Republici Srpskoj 100.000 ljudi potpisalo je peticiju protiv nametnute odluke odlazećeg visokog predstavnika Vlaentina Incka.\nOZNAKE IZVEŠTAJZanimljivostiRepublika SrpskaCrni Bombarder PortalPolitikaRepublika Srpska - Najnovije vijestiNajnovije VestiNAJNOVIJE DANAS


Horoskop nam sprema velike promjene do 20. januara: Čemu da se nada vaš znak? - infoPrijedor\nHome › Horoskop › Horoskop nam sprema velike promjene do 20. januara: Čemu da se nada vaš znak?\nHoroskop nam sprema velike promjene do 20. januara: Čemu da se nada vaš znak?\nPročitajte šta vas tokom vladavine Jarca čeka na poslu, u ljubavi, hoćete li se slagati sa ukućanima, kako će vas služiti zdravlje i da li da investirate.\nPosao: Vaše snalaženje u poslu koji zahteva kreativnost i akciju, doći će do izražaja posle 1. januara, kada vaš vladalac Mars, simbol inicijative, ulazi u vaš znak. U vreme delimičnog pomračenja Sunca, oko 6. januara, kada i Uran kreće direktnim hodom preko Ovna, izbegavajte rasprave sa osobama na položaju. Ulaskom Merkura, planete komunikacije u polje karijere, početkom januara, kreće povoljniji period za vas. U vreme prve Mesečeve četvrti, 14. januara, klonite se nepotrebnih troškova.\nLjubav: Zaljubljujete se na prvi pogled, a da onoga ko vam se dopada niste ni upoznali. Upravo takva situacija moguća je posle 7. januara kada Venera, vladalac polja ljubavi ulazi u znak Strelca. Krajem perioda, možete i da se “ohladite”, samo zato što ta osoba neće opravdati sliku koju ste u svojoj glavi stvorili o njoj. Sredinom perioda, partner može da pokaže ljubomoru, kada ćete u besu izgovoriti i ono što ne mislite.\nPosao: Vaša praktičnost biće u prvom planu do kraja godine, budući da niste skloni rizikovanju i radije se priklanjate sigurnim i već oprobanim metodama u poslu, za šta će vam se ukazati prilika u drugoj polovini perioda, kada vaš vladalac Venera, planeta novca, ulazi u astrološku kuću novca. U vreme delimičnog pomračenja Sunca, oko 6. januara, izbegavajte dogovore, kao i potpisivanje ugovora sa strancima. Prva Mesečeva četvrt, 14. januara, donosi vam mogućnost odlaska na kraći put u inostranstvo.\nLjubav: Budući da ste u zajednici, uglavnom, pobornik patrijarhalnih odnosa, posesivni ste i zahtevate potpunu partnerovu posvećenost, naročito ako ste muškarac. Međutim, posle 6. januara, kada Uran kreće direktnim hodom, moguće su rasprave sa voljenom osobom, zato što ona neće želeti da prihvati stavove koje joj namećete. Ukoliko ste slobodni, vašu pažnju posle 7. januara može da privuče neko ko često putuje zbog posla.\nZdravlje: Briga za člana porodice.\nPosao: Vi ste kao stvoreni za poslove u kojima možete da upotrebite svoju mentalnu i fizičku pokretljivost, pronicljivost, elokvenciju i snalažljivost, a prilika za to ukazaće vam se već posle 5. januara. Tog dana, vaš vladalac Merkur, ulazi u astrološku kuću novca, zbog čega ćete biti u mogućnosti da se dogovarate o novim poslovnim aranžmanima. U vreme pomračenja Sunca, oko 6. januara, nemojte da pokrećete privatni biznis, a u vreme prve Mesečeve četvrti, 14. januara, izbegavajte rizične finansijske transakcije.\nLjubav: Privlače vas neosvojive tvrđave, a od partnera, uglavnom, očekujete da vas zabavlja i da uvek toleriše vaše promene raspoloženja. Međutim, situacija do kraja decembra ne ide vam u prilog, budući da će voljena osoba očekivati da pokažete nešto više razumevanja za nju. Posle 7. januara, kada Venera, simbol ljubavi, ulazi u kuću emocija, slobodni predstavnici vašeg znaka, mogu da upoznaju šarmantnu osobu na nekoj proslavi.\nPosao: Praktična crta vašeg karaktera doći će do punog izražaja već posle 1. januara, kada Merkur, planeta logike i komunikacije, ulazi u astrološko polje partnerskih odnosa, donoseći vam nove ponude. U drugoj polovini perioda, dogovori sa strancima iz prekookeanskih zemalja donose vam povećanje prihoda. Pošto volite sigurnost, neće vam biti teško da se u poslednjoj sedmici perioda bavite i nekim monotonim poslovima, samo zato što ćete od njih imati finansijsku korist.\nLjubav: Predstavnici vašeg znaka pod uticajem su Meseca, simbola emocija, porodice i doma, zbog čega vam mnogo znači podrška emotivnog partnera. Do kraja decembra, muški Rakovi rođeni u prvoj dekadi biće u potrazi za nekim ko će brinuti o njima, dok će dame Račice pokazati majčinski odnos prema partneru. U drugoj polovini perioda, voljena osoba potrudiće se da vam pokaže koliko joj značite, naročito ako ste u braku ili dužoj vezi.\nPosao: Posedujete veliku ambiciju i jaku volju, a takođe ste i odličan organizator, zbog čega ćete posle 1. januara, kada Mars ulazi u znak Ovna, preuzeti stvar u svoje ruke. Sve što ste do tada planirali dobiće mnogo više smisla, pa ćete moći da realizujete većinu poslovnih poduhvata. U vreme delimičnog pomračenja vašeg vladaoca Sunca, oko 6. januara, obratite pažnju na odnos sa saradnicama i koleginicama. Prva Mesečeva četvrt, 14. januara, opominje da izbegavate nepotrebne troškove.\nLjubav: Volite da dominirate u vezi, a od partnera očekujete da vam se prilagodi, mada posle 6. januara neće biti tako, budući da Uran, vladalac astrološke kuće partnerskih odnosa, kreće direktnim hodom. Zbog toga voljena osoba može pokušati da vam nametne svoje stavove i mišljenje, naročito ukoliko se radi o nekom vatrenom znaku. Slobodni Lavovi, u poslednjoj nedelji perioda, mogu da upoznaju Vagu ili Vodoliju.\nPosao: Vaš znak je pod uticajem Merkura, planete logike, zbog čega će vaša inteligencija, spretnost i elokvencija, posle 5. januara, kada ova planeta ulazi u astrološko polje kreativnosti, biti u prvom planu. U vreme delimičnog pomračenja Sunca, oko 6. januara, uspećete da se dogovorite u četiri oka o poslovnom poduhvatu sa partnerima iz inostranstva. U vreme prve Mesečeve četvrti u vašem astrološkom polju posla, 14. januara, klonite se konflikata sa saradnicima i kolegama.\nLjubav: Teško sklapate poznanstva, zameraju vam na hladnoći i distanciranosti ali zvezde će vam, do kraja godine, ipak biti naklonjene. Velike su šanse da u poslednjoj nedelji decembra upoznate nekoga ko će vas zaintrigirati do te mere da nećete moći da prestanete da mislite o toj osobi. Posle 7. januara, kada Venera, planeta ljubavi, ulazi u znak Strelca, može da vam se udvara neko ko je zauzet, ukoliko ste rođeni u prvoj dekadi.\nPosao: Vaš znak je poznat po veštini diplomatije i sposobnosti taktiziranja, koje će doći do punog izražaja u prvoj polovini perioda. Od vaše procene zavisiće uspeh saradnje sa strancima ili osobom koja često putuje, zbog posla. U vreme delimičnog pomračenja Sunca, oko 6. januara, izbegavajte kupoprodaju nekretnina i ugovaranje građevinskih poslova. Pozicije Merkura i Urana, vladalaca astroloških kuća inostranstva i kreativnosti, donose vam mogućnost povećanja prihoda.\nLjubav: Pod uticajem ste vašeg vladaoca Venere, planete ljubavi i novca, čija pozicija sredinom perioda najavljuje mogućnost susreta sa starom simpatijom. Od 1. januara jača uticaj Marsa, vladaoca kuće ljubavi, kada vas očekuje susret sa osobom koja nosi uniformu na radu. Posle 6. januara, Uran kreće direktnim hodom, što vas može postaviti u situaciju da morate da birate između dve osobe koje će podjednako okupirati vašu pažnju.\nPosao: Malo ko može da vas nadmaši kada se usredsredite na neki cilj, što će vašoj konkurenciji, po ko zna koji put, postati jasno posle 5. januara, kada Merkur, planeta biznisa i komunikacija, ulazi u vaše astrološko polje posla. Budući da vaš vladalac Mars, simbol akcije, od 1. januara, prelazi preko polja finansija, očekuje vas naporan period, ali i veća zarada. U vreme prve Mesečeve četvrti, 14. januara, rastu šanse za obnovu saradnje sa partnerima iz zemalja nemačkog jezičkog područja.\nLjubav: Kriterijumi su vam vrlo visoki, zbog čega vašu pažnju, pogotovo u ovom periodu, ne može da privuče bilo ko. U vreme pomračenja Sunca, oko 6. januara, kada i Uran kreće direktnim hodom, poziv od nekoga ko stiže s nekog puta ili iz inostranstva, može da vam promeni život. Posle 7. januara, kada Venera ulazi u drugu astrološku kuću, preko poslovnih kontakata očekuje vas susret sa vrlo šarmantnom osobom.\nPosao: Pod uticajem ste vašeg vladaoca Jupitera, planete srećnih okolnosti i kontakata sa strancima, koji posle 12 godina prelazi preko vašeg znaka donoseći vam nove poslovne šanse. Ojačana pozicija Marsa, simbola inicijative, posle 1. januara sportistima i umetnicima donosi nove ponude i mogućnosti da iskažu svoj kreativni potencijal. U vreme pomračenja Sunca, 6. januara, izbegavajte kupoprodaju nekretnina, a 14. januara, u vreme prve Mesečeve četvrti, dogovore sa strancima.\nLjubav: Aspekti Merkura, vladaoca vaše astrološke kuće ljubavi, posle 5. januara, govore o mogućnosti da upoznate osobu koja nosi uniformu na radu. Direktan hod Urana, simbola više sile, preko kuće ljubavi, posle 6. januara, najavljuje odlazak na zajednički put sa partnerom. Sa Venerom, planetom lepote, ljubavi i novca u vašem znaku, posle 7. januara, bićete magnet za suprotni pol, zbog čega će mnogi želeti da se nađu u vašem društvu.\nZdravlje: Konzumirajte biljne čajeve.\nPosao: Vama upravlja Saturn, planeta discipline i pravičnosti, zbog čega će u ovom periodu, osim tih osobina, doći do izražaja i vaša ambicija i kreativnost. Umetnici i sportisti rođeni u prvoj dekadi znaka, već od 1. januara, kada jača uticaj planete akcije, njegovim ulaskom u Ovna, mogu se naći pred novim izazovima u karijeri. U vreme pomračenja Sunca, oko 6. januara, klonite se nepotrebnih troškova, a 14. januara, u vreme prve Mesečeve četvrti, izbegavajte konflikte sa saradnicima.\nLjubav: Delujete hladno, rezervisano i strogo, a u suštini ste emocionalno veoma ranjivi, zbog čega ćete u prvoj polovini perioda čak morati da prođete kroz neku vrstu testiranja. Voljena osoba, posle 5. januara, verovatno će pokušati da vam nametne svoje stavove, što vas može dodatno opteretiti. Posle 7. januara, kada Venera ulazi u astrološko polje tajni, neko koga ste nedavno upoznali može da postane predmet vaših maštanja.\nPosao: Početkom Nove godine vaš vladalac Uran, planeta preokreta i više sile, kreće direktnim hodom, donoseći vam brojna iznenađenja. Posle 5. januara možete da se nadate susretima sa potencijalnim poslovnim partnerima, zahvaljujući kojima ćete uspeti da dogovorite dugoročnu, isplativu saradnju. U vreme prve Mesečeve četvrti, 14. januara, novac vam pristiže preko poslova sa strancima iz zemalja nemačkog jezičkog područja. Krajem perioda izbegavajte rizične finansijske transakcije.\nLjubav: U vreme pomračenja Sunca, vladaoca astrološke kuće partnerskih odnosa, oko 6. januara, možete da upoznate osobu od koje vas deli veća razlika u godinama. U isto vreme i Merkur, vladalac kuće ljubavi, ulazi u znak Jarca, zbog čega ćete se naći u iskušenju da uđete u tajnu ili paralelnu vezu sa nekim čijem ćete šarmu teško odoleti. Posle 7. januara, na putu ili predavanju, udvaraće vam se osoba koja često putuje, zbog posla.\nPosao: Pod uticajem vašeg vladaoca Neptuna, planete kreativnosti i umetničkog nadahnuća, u svaki deo svog života pa i u posao unosite mnogo strasti i emocija. Posle 7. januara, kada Venera, simbol novca, ulazi u znak Strelca, očekuju vas novi poslovni izazovi. Veće su šanse da uspostavite saradnju sa strancima iz skandinavskih zemalja, koja će rezultirati i povoljnijom situacijom na finansijskom planu. U vreme prve Mesečeve četvrti, 14. januara, bićete uspešni, ako se bavite zanimanjem koje podrazumeva uniformu.\nLjubav: Vašim znakom upravlja i Jupiter, planeta koja pored srećnih okolnosti, simbolizuje i ekspanziju, zbog čega njegovi aspekti, u drugoj polovini perioda, mogu da dovedu i do uvećanja vaših problema na emotivnom planu. Budući da ste veliki idealista u ljubavi, često dopuštate da se stvari dešavaju mimo vaše volje, što može biti slučaj u vreme delimičnog pomračenja Sunca, oko 6. januara.\nZdravlje: Podložnost povredama u kući.\n‹ BOSANSKA VIJAGRA POD STEČAJEM Kako je propala čuvena MUŠKA VODA (VIDEO)\nSLAVNA PEVAČICA JE BOMBA! Jezivo tanak struk ima zahvaljujući OVOM NAPITKU! Samo 2 kašičice dnevno i otopićete salo sa stomaka ›\nJune 7, 2020, 5:39 am


Majstorisanje na Savskom keju pri kraju\nKonačno se nazire kraj radovima na Savskom keju, koji se izvode u okviru projekta obnove Karađorđeve od Brankovog mosta do Pariske i ovog dela priobalja. U ovaj deo grada majstori su stigli pre tačno dve godine i plan je bio da sve bude gotovo u roku od 425 dana. Taj rok je odavno prošao, kao i septembar i polovina septembra 2020, što su za radove na keju bili dodatni ciljni datumi. Posle više pomeranja, u toku ove jeseni delovalo je da će se obnova keja „preliti” i u 2021, ali na sreću taj posao je ušao u završnicu. Na Savskom keju u potpunosti je završena glavna pešačka staza, kao i biciklistička, gotovo je i uređenje novih zelenih površina i površina koje sada prekriva beli kamen, kao i postavljanje klupa uz reku. Završeno je i popločavanje većeg dela novog stepeništa između\n09.11.2020 u 18:15\nKuća Mihajla Đurića čeka detaljnu obnovu\nPredviđeno je da se na ovom zdanju, ukoliko postoje mogućnosti, vrati prvobitno kube, u skladu sa arhivskom građom i uz neophodne statičke provere Kuća Mihajla Đurića više od veka krasi ugao ulica Kralja Petra i Gospodar Jevremove. Otkako je podignuta, malo je menjan njen izvorni izgled, ali pošto decenijama nije obnavljana, njenu spoljašnost nagrizao je zub vremena. Nedavno su oko prizemlja ove ugaone zgrade počele da se postavljaju skele pa su mnogi prolaznici pomislili da je to priprema za njenu konačnu detaljnu rekonstrukciju. Restauracija fasade kuće Mihajla Đurića, kako saznajemo u gradu, svakako jeste u planu, ali se ne zna kada bi mogla da bude sprovedena. Zbog toga nije jasno zašto su nedavno postavljene skele oko prizemlja ovog objekta – da li zbog obrušavanja delova fasade ili nekih manjih


“Лудило Албанаца подсетило на ’99” | Јадовно 1941.\n“Ludilo Albanaca podsetilo na ’99”\nSrbin iz Gračanice Filip Stefanović koji je bio očevidac dešavanja u selu Mušutište kaže da ga “ludilo Albanaca podseća na ono iz 99 godine”.\n“Odlično govorim albanski, pa mi nije problem da se slobodno krećem među njima. Svi su naelektrisani i spremni da se obračunavaju sa policijom”, rekao je Stefanović koji se nalazio sa druge strane sela, suprotno od kolone sa autobusima.\nOn je rekao da su neki od njih poneli i motike, vile i ostale poljoprivredne rekvizite, dok su skoro svi imali i kamenice.\n“Pojedini uzvikuju da će pre poginuti nego dozvoliti ‘škijama’ (pogrdan izraz za Srbe) da kroče opet na Kosovo, prete ubijanjem, spominju žutu kucu…. užasno je. Koliko god mi teško bilo da to kažem, savetujem našim ljudima da se vrate, jer dolazak u Mušutište može zaista da ih košta glave”, rekao je Stefanovic za “Blic”.\n“”Proklete škije ubićemo vas”, “spalićemo vas zajedno sa vašim crkvama”, “nije vam mesto ovde”, “UČK će vas sve poslati u Ribe” (selo u kom se nalazila zloglasna žuta kuća), samo su neke od parola i komentara koji se mogu čuti u pomahnitaloj rulji”, tvrdi Stefanovic za “Blic”.\nTri autobusa sa oko 150 raseljenih Srba iz Mušutišta kod Suve Reke, nakon više od četiri sata čekanja, vratili su se nazad pošto zbog protesta Albanaca nisu uspeli da obiđu razrušenu crkvu Bogorodice Odigitrije i svoja imanja.\nAutobusi sa Srbima oko 12 sati u pratnji kosovske policije vratili su se iz Suve Reke i zaputili se prema manastiru Zočište, kod Orahovca gde će preseći slavski kolač.


Američki državni sekretar Antony Blinken govori na konferenciji za novinare u State Departmentu. (Foto: Brendan Smialowski/ REUTERS)\nSjedinjene Države nisu pravile ustupke kada je riječ o glavnim ruskim zahtjevima u pogledu Ukrajine i NATO-a, saopštio je američki državni sekretar Antony Blinken.\nBlinken je na konferenciji za novinare u State Departmentu rekao da u američkim odgovorima, koje je ruskom Ministarstvu spoljnih poslova uručio američki ambasador u Rusiji John Sullivan, nije bilo ustupaka u vezi sa ključnim principima kao što su politika otvorenih vrata NATO-a i vojno prisustvo alijanse u istočnoj Evropi.\nBlinken je dodao da se u dokumentu jasno stavlja do znanja da Sjedinjene Države ne odustaju od svojih često izrečenih stavova.\n"Nema promjene i neće biti promene", poručio je najviši američki diplomata, ali je naglasio da pisani odgovori uručeni Rusiji također sadrže "ozbiljne" ponude za diplomatski put do deeskalacija zaoštrenih tenzija u vezi sa Ukrajinom, rješavanjem ruskih primjedbi u pogledu drugih pitanja.\nRusija je prethodno upozorila da će brzo preduzeti "uzvratne mjere" ako SAD i njihovi saveznici odbace sve njene zahtjeve.\nBlinken je naglasio da su Sjedinjene Države otvorene za dijalog i najavio da očekuje da će narednih dana ponovo razgovarati sa ruskim šefom diplomatije Sergejom Lavrovom o ruskoj reakciji na američke odgovore. Međutim, naglasio je da je na ruskom predsjedniku Vladimiru Putinu da odluči da li će ih prihvatiti.\n"O tome će odlučiti predsjednik Putin. Vidjećemo kako će odgovoriti", rekao je američki zvaničnik.\nAmerički prijedlozi obuhvataju moguće pregovore o raspoređivanju raketa i vojnim vježbama u istočnoj Evropi, kao i široke sporazume o kontroli naoružanja dok god Rusija povuče oko 100.000 vojnika sa granice sa Ukrajinom.\nMoskva zahtjeva garancije da NATO nikada neće primiti Ukrajinu i druge bivše sovjetske republike za članice, te da će povući trupe iz istočnoevropskih i baltičkih zemalja.\nNATO je također poslao pisane odgovore na ruske zahtjeve, saopštio je generalni sekretar Alijanse Jens Stoltenberg.\n"Ponovo tražimo od Rusije da odmah deeskalira situaciju. NATO čvrsto vjeruje da se napetosti i neslaganja moraju rješavati dijalogom i diplomatijom", rekao je Stoltenberg novinarima.\nTakođer se založio da Moskva i NATO ponovo otvore kancelarije u Briselu i Moskvi i da koriste vojne kanale komunikacije da promovišu transparentnost i smanje rizike.\nZamjenik ruskog šefa diplomatije Aleksandar Gruško rekao je novinskoj agenciji Interfaks da će Rusija proučiti odgovor NATO-a i da su "partneri razmatrali naš projekat gotovo mjesec i po".\nKremlj je više puta demantovao optužbe da planira da napadne Ukrajinu, ali Amerika i NATO strahuju zbog ruskog razmještanja velikog broja snaga blizu ukrajinske granice i obimnih vojnih manevara.\nU okviru manevara, pješadijske i artiljerijske jedinice na jugozapadu Rusije su ispaljivale živu municiju, ratni avioni u Kalinjingradu na Baltičkom moru su izvodili bombaške akcije, desetine ratnih brodova su u okviru vježbi raspoređene u Crnom moru i Arktiku, a ruski borbeni avioni stigli su u Bjelorusiju na zajedničke ratne igre.\nU međuvremenu, američka ambasada u Kijevu pozvala je američke državljane u Ukraijni da razmotre hitan odlazak iz zemlje, navodeći da je "bezbjednosna situacija nepredvidiva zbog povećane preijtnje od ruske vojne akcije".\nBezbjednosna situacija u Ukrajini "može da se pogorša u kratkom roku", navodi se na stranici ambasade.\nBlinken je u Washingtonu rekao da će američka ambasada ostati otvorena, ali je također dodao da bi Amerikanci trebalo "ozbiljno da razmotre" da napuste Ukrajinu.


Izvor: NoviMagazin.rs, 24.Nov.2020, 13:48\n"Devizne rezerve su dvostruko uvećane u odnosu na 2018. godinu. Posle kupovine u 2019. godini i u ovoj kriznoj godini, u dogovoru sa Vladom Srbije, nastavljamo da uvećavamo devizne rezerve najstabilnijim delom, odnosno zlatom", kazala je ona tokom onlajn Beogradskog ekonomskog foruma.\nTabaković je navela i da je od početka godine, sa prvom dekadom novembra, u Srbiju došlo 2,08 milijardi evra bruto, stranih direktnih investicija, od čega je 1,99 milijardi evra neto, bez reinvestirane dobiti.\n"Nadam se da će se naša projekcija od 2,3 milijarde evra direktinih stranih investicija u ovoj godini ostvariti", rekla je guvernerka NBS.\nOna je navela da NBS prati situaciju, kao i potrebe građana i privrede, te da je spremna da reaguje u svom domenu, bez ugrožavanja cenovne i finansijske stabilnosti.\nPrema njenim rečima, ciljevi NBS su stabilnost cena, finansijskog sistema i podrška sprovođenju ekonomske politike Vlade u skladu sa principima tržišne ekonomije, te da centralna banka može da preduzme sve što je neophodno da se postignuta stabilnost očuva i traje.\nStabilnost, kako je kazala Tabaković, osećeju građani, privreda, a prepoznaju je i investitori.\n"Juče je Srbija, uprkos kriznim vremenima, postigla najbolje uslove koje je država ikada postigla za finansiranje u dolarima. Nova cena finansiranja Srbije je 1,066 procenata", rekla je ona i dodala da je svaki izlazak na međunarodno tržište provera poverenja investitora u održivost makroekonomske stabilnosti zemlje.\nPodsetila je da je Srbija juče na međunarodnom finansijskom tržištu emitovala desetogodišnju evroobveznicu u iznosu od 1,2 milijarde američkih dolara, po kuponskoj stopi od 2,125 procenata i stopi prinosa od 2,35 odsto, što su do sada najniže kamatne stope, odnosno najbolji uslovi koje je postigla za finansiranje u dolarima.\nIstakla je da je tražnja za srpskim obveznicama bila više nego pet puta veća od ponude.\n"Iznosila je šest milijardi, a interesovanje za ulaganje u Srbiju pokazalo je više od 200 uglednih investitora iz celog sveta", kazala je Tabaković.\nPrecizirala je da će najveći deo obezbeđenih srestava biti iskorišćen za prevremenu otplatu preostalog duga iz 2011. godine, kada se Srbija putem dolarskih evroobveznica zadužila po stopi prinosa od 7,5 odsto.\n"Srbija bi, da nije bilo pandemije, već imala investicioni rejting", dodala je Tabaković.\nDodala je da je u kriznoj godini u Srbiji rasla i devizna štednja četiri odsto, kao i da dinarska štednja raste u proseku oko 25 odsto godišnje i dostiže iznos veći od 91 milijarde dinara.\nOd početka godine inflacija je ostala na niskom nivou. U proseku 1,6 odsto i u narednom periodu očuvaće ja na niskom, stabilnom nivou.\nPodsetila je i da je od početka pandemije NBS referentnu kamatnu stopu smanijivala tri puta za ukupno 100 baznih poena sa 2,25 odsto na 1,25 odsto i to je najniži novo u režimu ciljane inflacije.\nSrbijaDanas.com: SRBIJA KONSTANTNO UVEĆAVA DEVIZNE REZERVE: Naša država u zalihama ima više od 35 tona zlata\nRTS: Nova projekcija Svetske banke, rast Srbije naredne godine 3 ili 3,5 odsto


Kon: Odgovornost na informatičarima koji su davali netačne podatke - Glas Podrinja\nKon je za televiziju N1 kazao da je Krizni štab saopštavao sve podatke koje je imao, a da su za razliku broja umrlih od onih koji su zvanično saopštavani, odgovorni informatičari koji su davali netačne podatke.\n"Tvrdim, pod punom moralnom odgovornošću da Krizni štab u medicinskom delu nije mogao da ima druge podatke od onih koje je dobijao od informatičara. Ako neće to da se prihvati, ne želi se istina podatak koji je izneo o većem broju smrtnih slučajeva nego što je prijavljeno u periodu od marta do juna, nije 'nova vest' ", naveo je epidemiolog.\nPrema njegovim rečima, onog momenta kada je stavljena sumnja na podatke, a to je bilo u junu, "jasno je bilo da informatički sistem ozbiljno zakazuje, i na to je upozoreno".\n"Čak je i premijerka (Ana Brnabić) rekla da taj sistem nije potpuno ispravan i da ima niz grešaka", rekao je Kon.\nKon je u utorak uveče izjavio da je analizom podataka iz Gradskog zavoda Beograda za javno zdravlje utvrdioo da je od marta do juna bilo triput više smrtnih slučajeva nego što je tada bilo zvanično objavljeno.


Avdalović napustio Partizan - Sportske.net\nAvdalović napustio Partizan\nŠef stručnog štaba KK Partizan NIS Aleksandar Džikić ostao je bez još jednog člana svog tima pošto se Vule Avdalović povukao iz ličnih razloga.\nPartizan ima novog kapitena?Nije samo Izraelac, Partizan sprema još jedan potpis!Partizan u Izraelu našao novo pojačanje?Poraz Partizana od OldenburgaBirča najavio prijatno iznenađenje za ''Grobare''!\nKošarkaški klub Partizan NIS nedavno je ostao bez kondicionog trenera koji je otišao sa Sašom Đorđevićem u minhenski Bajern, a danas je Aleksandar Džikić saznao da njegov tim napušta i Vule Avdalović.\nProslavljeni košarkaš koji je sa crno-belima osvojio četiri šampionske titule priključio se stručnom štabu pre nešto manje od godinu dana kada je za prvog trenera postavljen Petar Božić.\nNakon što se klub rastao sa Božićem Avdalović je nastavio da pomaže Aleksandru Džikiću ali je zbog privatnih razloga rešio da se povuče, prenosi "Blic".\nKošarkaši Partizana uveliko se pripremaju za novu sezonu i već su odigrali četiri kontrolne utakmice, a naredna je na programu u petak od 20 časova kada će za rivala imati turski Bešiktaš.


Joker malver ponovo u Google Play prodavnici | PC Press\nJoker malver ponovo u Google Play prodavnici\n3. septembar 2020. 4. septembar 2020. Milan Živković\nBezbednosni eksperti otkrili su šest aplikacija koje su Joker malveru otvorile vrata u Google Play Store, a koje su zajedno preuzete preko 200 hiljada puta. Ovo je još jedna u nizu nevolja koje Android korisnike muče u prethodne tri godine.\nJoker malver se uspešno maskira u legitimnu aplikaciju iz Google Play Store-a, da bi nakon preuzimanja pokrenuo SMS prevare, te su žrtve bez znanja i pristanka plaćale premijum usluge. Akcije su sprovođene bez potrebe za korisničkim dozvolama, a žrtve su o prevarama saznavale tek iz telefonskih računa u kojima su se našle stavke koje su im bile nepoznate.\nGoogle je od 2017. godine uklonio preko 1.700 aplikacija koje su sadržale Joker malver, ali se ovaj uporno vraća. Među poslednjih šest aplikacija našla se i Convenient Scanner 2, koja je preuzeta preko 100 hiljada puta, te Separate Doc Scanner koju je na svoje uređaje otpremilo oko 50 hiljada korisnika. Tu je i Safety AppLock, koja navodno štiti privatnost korisnika, ali takođe sadrži pomenuti malver, koji je zahvaljujući njoj dospeo na preko 10 hiljada uređaja. Push Message-Texting&SMS i Emoji Wallpaper su takođe preuzete po 10 hiljada puta, dok je najmanje popularna Fingertip GameBox zainteresovala tek hiljadu korisnika.\nPročitajte i: Dark Web i nova prodajna mesta\nAplikacije su odmah po otkrivanju malvera uklonjene iz prodavnice, a korisnicima koji su ih preuzeli pre toga se prporučuje da ih uklone što pre.\nTagovi: Google, Google Play, Joker, malver\n← SpaceX: Još jedno Starlink lansiranje i nova tura satelita\nWiko View5 i View5 Plus: Preko tri dana autonomije po povoljnoj ceni →


► Kamere u učionicama u Grčkoj za nastavu na daljinu izazvale problem s pravima\nFoto: AP/Orestis Pasnagiotou\nTako je odlučeno uprkos protivljenju nastavničkih sindikata i opozicionih stranaka koje smatraju da se video-prenosom ugrožava privatnost đaka u učionicama.\nVlasti obećavaju da će kamere biti usmerene samo na nastavnike i na tablu, i da se nastava pomoću aplikacija za video-konferencije neće snimati, već će moći da se prati samo dok traje.\nNajavljeno je da će uz pomoć odabrane aplikacije svaki nastavnik započinjati prenos časa učenicima svakog odeljenja koji su kod kuće, te će znati i koliko ih se uključilo da bi pratilo čas.\nTaj metod uz pomoć interneta bi trebalo da omogući da u školama bude po polovina đaka završnih razreda, pre svega radi pripreme godišnjih ispita, a prepolovljen broj učenika u školama bi pomogao i sprovođenju sanitaranih mera uvedenih zbog pandemije.\nAli, vodeća grčka opoziciona stranka, ranije vladajuća SIRIZA, smatra da je takav način rada škola ipak "ozbiljno rizičan" za lična prava đaka u razredima, te će to izneti i u Evropskom parlamentu.\nDanas ističe rok da se roditelji đaka izjasne da li će svojoj deci pustiti na tako organizovanu nastavu, ili će ona i dalje učiti kod kuće, na osnovu ranije odobrenog onlajn nastavnog materijala.\nSve škole u Grčkoj su zbog pandemije zatvorene od 11. marta, a sada postepeno startuju samo završni razredi.